
»Dok smo Sivi i na okupu, ne hajmo se. 

Budućnost Hrvatske je osigurana, ako hudemo ljudi.<i 

Dr. Ante Tru^nbič 



Tako je Trumbić običajvao govoriti zadnjih go¬ 
dina života, predviđajući događaje, a to nam isto 
govori i danas, i govorit će nam taj veliki Splićanin, 
veliki Hrvat i veliki domoljub. Kad je umro postao 
nam je mnogo bliži, mnogo rječitiji i življi. Dok je 
živio bio je dosta osamljen u svojoj veličini, zaronjen 
u blaženo gledanje blize budućnosti u ostvarenje 
Starčevićeve Hrvatske. A kada se zauviek preselio 
u pusti i mrtvi klaustar splitskoga samostana, jedne 
sriede prije podne, mjeseca studenoga 1938, on 
mrtav, donese život među samostanske zidove. 

Od toga dana pa sve dalje, Trumbićev grob u 
Splitu postao je sveto mjesto komu svake godine 
hrle hodočašća sa svih strana domovine. Kršni 
momci sa crvenim kapama, seoske i građanske dje¬ 
vojke sa kitama cvieća, ljudi i žene iz svih krajeva 
osobito Dalmatinske Hrvatske dolaze na njegov 
grob zašute i poslušaju, a Trumbić, naš dalmatinski 
Ante, i mrtav uči i govori: »Dok smo živi i na okupu ne bojmo se, budućnost je 
Hrvatske osigurana, ako budemo ljudi«. 

Dok su ulicama Splita kršni momci u narodnim nošnjama nosili njegove smrtne 
ostatke na vječni počinak, oči svega naroda bile su uprte u veliki vienac sa hrvat¬ 
skom trobojnicom na kojoj je pisalo: Velikome Splićaninu i Hrvatu — Dr, Ante 
Pavelić, 

2ivo se sjećamo i nikada ne ćemo zaboraviti časa kada iza suza žalosti za iz¬ 
gubljenim Trumbićem potekoše suze radosti i padoše na splitsku ulicu, a narod u 
zanosu i oduševljenju rastrga vienac, onako kako je nekoć kidao svetačke haljine 
u želji da ima svete moći. Svak je htio da dođe do listića Pavelićeva vienca, čuvajući 
to kao svetu uspomenu, kao svete moći, kao vidljivi znak žarke nade u blizi dolazak 
Ante, koji će na čelu ustaških junaka doći u obnovljenu Državu Hrvatsku. 

Narod je molio i nadao se. Djevojke i momci brali su cvieće po Marjanu i 
Mosoru. Šibenik je na poklon slao kršne ljude sa crvenim kapama, Kaštela i Trogir 
cvieće i zelenilo svojih vrtova, Cetina svoje alkare i momke sa kuburama i jata¬ 
ganima — sve je to kitilo Trumbićev grob, sve je slušalo glas iz duboka: »Budućnost 
Hrvatske je osigurana«. 

Trumbić je i danas živ, kao i onda, kada je služio narodu kao član Hrvatske 
stranke prava. I on je jedan od naših velikih učitelja. Domovina kao i vjera ne 
znadu za smrt svoje djece i svojih sinova, pogotovo onih ponajboljih, Hrvatska 
mladež nakon Trumbićeva sprovoda razišla se po svim krajevima Domovine, raz¬ 
mišljajući o pravom životu i zavjetujući se, da će služiti Domovini, Šutljivo je pro¬ 
lazila svira putovima i raskršćima razmišljajući o blizoj hrvatskoj budućnosti. Njoj 
je Trumbić povjerio svoju baštinu i sve bogatstvo svoje duše: — ljubav prema 
Hrvatskoj. 

Ante Trumbić je umro 18, studenoga 1938, u Zagrebu, u 76 godini života. Uviek 
je vriedno obnoviti sjećanje na nj i na one dane, kada smo ga revolucionarno ispratili 
na vječni počinak. 

Rodio se je 17, svibnja 1864. u Splitu, na Lučcu. Tu je svršio prve škole. Sve¬ 
učilište je pohađao u Zagrebu, Grazu i Beču i doktorirao na pravnom fakultetu, 
te se posvetio odvjetništvu. Politikom se za rana počeo baviti te postao član Hrvat¬ 
ske stranke prava, 1895, prvi put je bio biran na dalmatinskom saboru. Iste je 
godine bio i zastupnik na Carevinskom vieću. Kad se Narodna stranka i Stranka 
prava spojile u Hrvatsku stranku, treba spomenuti da je Trumbić na tom živo 
sudjelovao i bio zaslužan za ujedinjenje. 

Nitko više od njega nije vodio brigu da se Hrvatska oslobodi, i postane samo¬ 
stalna i nezavisna. Već je Starčević sve do svoje smrti 1896., govorio, da će rat 
riešiti naše pitanje, Trumbić, stari pravalš i stari neprijatelj Beča i Pešte, snovao je 
i nastojao svim silama da Hrvatska izađe kao obnovljena država na ruševinama 
Austro-Ugarske monarhije. Protiv toga stajao je ekskluzivni srbski nacionalizam 
izražen u ideji o Dušanovu carstvu, Pašić je snovao propast i diobu Hrvatske na 
račun Srbije, Hrvatsko brodovlje prodao je drugome. Hrvatska je imala tada biti 
podieljena između Italije i Srbije, Trumbić je tu veliku nesreću i narodnu propast 
predusreo i vješto spriečio. Vjerovao je pravaški i pravaški je radio. Ali silom 
prilika te lukavošću i zlobom lažne braće bačeni u prilike u kojima nije preostajalo 
drugo nego cjelokupno hrvatstvo proživljavati i čuvati neoskvrnjeno u Versaillskoj 
Jugoslaviji, i nastaviti borbu za nezavisnost u novim prilikama. Trumbić brani hrvat¬ 
ske političke kaižnjenike i očituje svoju staru pravašku političku vjeru i zastupa 
načelo: Hrvatska Hrvatima. 

Započinje njegova borba proti diktature nametnute Vidovdanskim ustavom. 
Godine 1933, kada su objavljene glasovite Zagrebačke punktacije, kada su iznesena 
načela hrvatske narodne politike, Trumbić je uhapšen. Na izborima 1935. kada se 
glasovalo ili za hrvatsku državu ili za Beograd, Imotski kotar, prava ustaška kula, 

bira ga za sVoga zastupnika- Od tada pa sve do smrti Trumbić dušom i tielom pri¬ 
pada hrvatskom nacionalnom pokretu. On je tomu pokretu uviek pripadao, osobito 
zadnje godine života okrunile su njegov rad i dokazale da Trumbić nije bio onakav 
kakvog su ga mnogi htjeli prikazati i kakvoga su ga želili gledati. 

Dr, Ante Trumbić uz Stjepana Radića najveće je političko ime poslije prošlog 
svjetskog rata. Kao toliki naši velikani, i on je bio krivo gledan, zagonetan za mnoga 
srdca, koja su htjela gledati ono što su osjećala koje niesu gledala dvadeset godina 
unaprieđ- Ali srdce treba zatomiti češće, pogotovo kad je rieč o politici, pa gledati 
stvari i događaje snagom razuma. 

Trumbić je bio političar razuma, za to je njegov talenat došao do izražaja u 
pravo i zgodno vrieme. 

Pravi duhovni lik Ante Trumbića bio nam je doduše ovijen tajnom sumnjom 
sve do smrti Stjepana Radića, do 1928. Odkađa srbstvo ustrieli i usmrti u beograd¬ 
skom parlamentu naše ljude, Trumbićev pogled na stvari postao je izrazitiji, a jasniji 
i gordiji nam je postao njegov duhovni lik. Mnogima se tada otvoriše oči, a cieli 
narod naglim se koracima uputi putem koji je preko Golgote vodio uskrsnuću. 
Hrvatima je bilo jasno, da je jugoslavenstvo samo pokretač velikosrbskih prohtjeva. 

Vrieme je da sve postavimo na svoje mjesto. Dosta je bilo nepovjerenja, U 
ludom zanosu strančara, pojedinci su ocrnjivali, predbacivali sitničarili. Pravi nacio¬ 
nalizam odcjepljuje sve što je nepravedno, tjesnogrudno, osorno i sitničavo. Radi 
toga govoreći o Trumbiću mi gledamo u njemu ono što je naše, što je najbolje i što 
se nikada nije izgubilo. Trumbić je bio Hrvat uviek, svakom zgodom, pa i onda, 
kada nam se činilo da se na zaokretima i zavijutcima izgubio u magli. Onda, kada 
bi drugi zaboravili sami na se i prihvatili laskave ponude i unosne položaje, kada 
bi prsi okitili raznim ordenima, Trumbić se pojavljuje bez svega toga poštena čela 
i svietla obraza. Umro je, a njegove prsi nije resilo nikakovo odlikovanje ni srbsko 
ni jugoslavensko, Oskudievao je, ali se nikada nije poklonio zlatnome teletu. Umirao 
je, ali u oporuci nije ostavljao zlato i srebro nagomilano u službi za narod, već je 
ostavio baštinu i bogatstvo duha; — Ljubav prema domovini i prema narodu. 

Jaki uticaj Starčevićev osjeća se u njegovu radu i njegovu životu. Svakom zgo¬ 
dom, pa i onda, kada su ga mnoge oči gledale crno. Nepravdu mu nanosi ko ga gleda 
i prosuđuje samo u vrieme njegova četirigodišnjeg rada od 1914, do 1918, Gledajući 
ga od njegove dvadesete godine, pa do smrti, proučavajući ozbiljno mukotrpno doba 
u komu je živio i krvavo se borio, tek tada možemo dati pravi sud o Trumbiću i 
kazati o njemu pravu istinu: Zaista, veliki se prorok i veliki domoljub pokazao 
među nama. A treba iztaknuti atavističke osebine, pa uticaj kraja gdje je odrastao. 

Naše političare iz Jadranske Hrvatske treba posmatrati sa posebnog stanovišta. 
Da se izrazimo jasnije: treba ih razumjeti i oprostiti im fiktivne pogrješke, jer su 
rođeni i odgojeni u prilikama i okolnostima, koje ih opravdavaju. I onda kada smo 
mislili da smo ih izgubili, oni nam se približuju kao daleka braća, kao oni što doploviše 
u luku poslie oluje i govore nam: Tu smo, na istom putu, naši smo, Trumbić bi nam 
rekao; »Dok smo živi na okupu ne bojmo se. Budućnost Hrvatske je osigurana,. ,« 

— Mi koji smo rođeni i odgojeni u obitelji kao katolici, koji smo srasli u dje¬ 
tinjstvu sa katoličkim moralom, možemo i zabasati u životu. Ali onaj prvi nauk 
uviek se nameće i vraćamo se godinama onamo, odakle smo se udaljili. Tako je 
Trumbić govorio u razgovoru s jednim prijateljem, tako je mislio o moći vjerskog 
odgoja, A zar se to isto ne može kazati i o nacionalnom odgoju? I pravaš se rađa i 


99 



odgaja u duhu od koga se čovjek ne može rastaviti, tajj duh ga prati uviek, na svim 
putovima života. 

Izgovarajući ime dra Ante Trumbića osjećamo svetu tišinu oko nas, A iz te tišine 
iskrsava pred nama pravaš, starčevićanac, nacionalist. 

. Tko se jedanput napojio svjetlosti pravaštva i tko je osjetio vatru nacionalizma 
može se udaljiti i časovito poći stranputice, ali se u časovima mraka i zime vraća 
svietlosti 1 toploti. Tako i neki naši političari. Tako je Radić, tako i Trumbić Radić 
je brzo osjetio strah slavenske pustoši, Trumbić je neko vrieme bio u mraku, ali je 
brzo potražio svjetlosti i povratio se godinama onamo, odakle je pošao, I Radić i 
Trumbić naši su. Ako su koji put dalje gledali, bilo je to zato, jer su Hrvati idealisti, 
a uz to osjećali su da smo malen narod pred bolesnom i nasilničkom gramzljivosti 
svojih susjeda, I jedan i drugi mjesto bratskog zagrljaja osjetiše neprijateljski nož 
u leđima. 

Događaji koji su se odigrali od 1910. pa do 1918. u svietu i kod nas mnogo su 
u jecala na Trumbića i na njegove poglede. Kasnije, ne mnogo za tim, Trumbić je u 
Jugoslaviji vidio vukodlaka, koji siše hrvatsku krv. Odmah se vraća trieznom gle¬ 
danju. 1928. godine Jugoslavija postaje sinonim Srbstva. Trumbić se vraća starim 
danima i ustaje na obranu Hrvatstva kao nacionalnog i državnopravnog pojma. 
Osuđuje 1 ruši vidovdanski ustav i proživljuje bolne časove svoga naroda. To je bilo 
u mračnim časovima, kada se golgota Hrvatske primicala zadnjem stajalištu, svome 
posrtaju i raspeću, U duhu je proživljavao križni put Hrvatske i gledao u njemu 
sretnu budućnost. 

Tko želi dati pravi duhovni lik Trumbićev treba da ovom hrvatskom velikanu 
pristupi sa Strahopoštovanjem, da pogledom obuhvati njegov rad od pravaških po¬ 
četaka, preko zadarske i riečke rezolucije, jugoslavenskog odbora do učešća u 
^Hrvatskoj zajednici« i sve do zadnjih plodnih godina, kada je povučen, kao svi 
prvaci hrvatskog nacionalnog pokreta, željno čekao čas proglašenja hrvatske državne 
nezavisnosti. Uz to treba da upozna atavistički elemenat u njegovom životu, zatim 
temperamenat i utjecaj okoline. Ne zaborabiti da je bio Splićanin, kao Marulić i Botić. 
Sjetiti se sv. Jeronima koji bi u časovima kleknuo, digao oči k nebu, uzeo kamen 
I udarao se u prsa govoreći: Prosti mi Bože, jer sam Dalmatinac, Pretresajući javni 
rad razvijen u emigraciji za vrieme rata, naglasiti suprotne teze, izpravna i kriva 
tumačenja tadašnjega Trumbića. Pitati se: zašto je pošao u emigraciju i s kojim uvje¬ 
renjem, Imati ga uviek u vidu kao učenika Starčevićeva i sjetiti se šta je Starčević 
učio o rješenju hrvatskog pitanja (rat je ključ toga rješenja). Naglasiti njegovo domo¬ 
ljublje, deržanstvo protiv strančarstva: uz veće osobne žrtve, do zadnjega daha, 
zagovara jedinstvo i slogu naroda. Staležkoj i strančarskoj slozi suprotstavlja na¬ 
cionalnu, narodnu, hrvatsku, kao i Starčević, koji bi bio spreman poći bos k majci 
Božjoj Bistričkoj za slogu svih Hrvata. Treba otvoriti i proučiti sva dokazala, zaviriti 
u sve spise, preda se poredati sve bilježke, upoznati njegovu bogatu korespodenciju, 
svestrano i temeljno upoznati se sa prilikama vremena, — pa tek onda dati izpravan 
sud o Trumbiću i kazati: zaista, bio je naiš. 

Naš je po rođenju i po krvi, jer je diete hrvatskih težačkih roditelja splitskog 
Lučca, Naš je po svojoj mladosti, jer se već kao mladi odvjetnik oduševio pravaškim 
idejama i postao vatreni pristaša Starčevića i Kvaternika- Naš je po svom nastupu 
u javni život, jer je kao pravaš ušao u dalmatinski sabor, a kasnije i u carevinsko 
vieće u Beču, Naš je bio i onda kada se približio narodnjacima i kad je sudjelovao 

kod stvaranja riečke rezolucije, jer je to činio iz plemenitih pobuda, da pomogne 
hrvatskoj stvari, Naiš je bio u emigraciji, jer je mislio, da če tamo najviše koristiti 
pobjedi pravaške misli. Naš je bio i onda, kada se poslie rata povratio u domovinu, 
gdje se brzo razočarao, napustio visoki položaj, jer nije mogao dopustiti sebi užitak 
časti, dok se njegov narod borio za svoja prava. Naš je bio uviek, a naročito zadnjih 
deset godina svoga života, jer je bio aktivni borac na hrvatskoj fronti, jer se povratio 
prvim godinama mladenačkog poleta, — pravaštvu. 

Tko mnogo ljubi mnogo radi, nije čudo da koji puta i pogrieši, A biti Dalmatinac 
i nikada ne pogriešiti, bilo bi čudo. Sjetimo se naše burne prošlosti, naše obale i 
našega mora, naših primoraca, Dozovimo u pamet gusare. Ne zaboravimo Domagoja 
i ostale junake odnjihane na obalama. More je veličanstveno, ali i nestalno, Uviek 
nas privlači, Uviek, i kada je mirno i nestalno, A tako nas privlače i veliki ljudi, i 
veliki sinovi našega naroda rođeni uz more. 

Krvavo udo našega živog, uskrslog tiela, ponajbolji i najživlji dio našega naroda, 
naša Dalmacija rađa najvriednije i najbolje sinove. Kao nepresušni vrutak, čisto 
etički i nacionalno, hranila je naš kulturni, politički i vjerski život, obnavljala ga 
i još ga obnavlja po najboljim snagama, U sklopu Hrvatske i njezine današnje i prošle 
vriednosti, Dalmacija ima prvu rieč, Svietu je dala genije i svece, a Hrvatskoj odlične 
političare i književnike, Europi umjetnike i sviestne Hrvate. U književnosti i umjet¬ 
nosti Dalmatinci su najbolji i najvriedniji. Medu političare i značaje Hrvatske, uz 
bok Kvaterniku, Starčeviću i Radiću stoje Šupilo, Prodan i Trumbić, naš ponos i 
naša dika. 

Prateći put njegova života, tražeći ga na njegovim lutanjima slobodni smo ka¬ 
zati, da je Trumbić moralno utjecao i pridonosio duhovnoj pravaškoj izgradnji našega 
naraštaja. Izuzetak je bio, jer se nije kao mnogi (k.o slomiti u časovima, kada su i 
karakteri omekšali, kada je kremen postao vapnenac, a čelik olovo. Pravaški duh 
sačuvao je i onda, kada se nalazio u sredini, koja je do u srž bila otrovana balkan- 
stvom, koja je bila gluha i sliepa za sve što je naše, što nas po naravnom pravu 
pripada. Moglo bi mu se prigovoriti, da nije bio revolucionarac, da je htio mirnim 
putem postići ono što sepostigloustankom. I prigovorili bi mu kada ne bi znali, 
da je imao meku i osjetljivu dušu za sve krvave trzaje, za sve bolne operacije i 
smione poteze. Ipak, zadnje godine njegova života odskaču i u tom pravcu. A svojčm 
smrću zadaje moralni udarac jugoslavenstvu i popravlja sve ono, što je na oko bilo 
zlo učinjeno, ili što je propustio učiniti, kada najn je bio zagonetan njegov put. 
Zadnjim godinama svoga života i svojom smrću mnogo je pridonio mogućnosti blizog 
ustanka. Da je poživio još danas nitko od njega nebi bio sretniji nad istinom da 
posjedujemo svoju državu. Ako je istinita latinska izreka; finiš coronat opus, tada 
je Trumbić bio hrvatski nacionalist, pa nitko nema prava svojatati ga osim hrvat¬ 
skih nacionalista. Suradnju je odkazao svima koji nisu mislili o hrvatskoj državi. 

Još nije vrieme da se naročito zadržimo na činjenici nekadašnjeg rada Ante 
Trumbića u jugoslavenskom odboru. Potrebno je međutim znati, da je taj odbor 
bio hrvatski: Šupilo, Hinković, Meštrović. Njegovo razočaranje bilo je nešto naravno 
i logično. Duboki razlozi koji su ga prividno i časovito odveli jugoslavenstvu bilo 
je njegovo uvjerenje, da če Hrvati svojom sposobnošću nametnuti se Srbima i lakše 
doći do željene nezavisnosti. Vjerovao je, da su Srbi nesposobni, truli i neokretni, 
te se jugoslavenstvom poslužio kao maskom za veliko Starčevićevo hrvatstvo. On 

je potekao iz vremena koje je vodilo ogorčenu borbu protiv Austro-Ugarske, za 
nezavisnost Hrvatske i koje je u jugoslavenstvu gledalo mogućnost ostvarenja hrvat¬ 
ske države. Međutim kada je Trumbić osjetio i doživio ono čemu se nije nadao i 
što nije predvidio, odmah se povratio na pravi put. Treba znati da je bio više pošten 
nego vidovit, više karakter i čestit nego lukav, 

Trumbić je ostao ličnost između najistaknutijih, čelik rodoljub, kremen značaj, 
aktivni borac na hrvatskoj fronti sve đo smrti, čovjek širokih i dubokih političkih 
pogleda, svietli primjer poštenja i nesebičnosti, čist i svietao svojim životom, O 
njemu je prigodom njegove smrti bilo napisano ovo.: »Tri stvari karakteriziraju po¬ 
litičko djelovanje pokojnog dra Trumbića, Od početka do kraja borio se je za 
hrvatsku stvar, za ujedinjenje svih hrvatskih zemalja, za političku slobodu hrvatskog 
naroda, U toj dugoj političkoj djelatnosti bilo je raznih etapa i taktičkih poteza, 
ali uviek mu je pred očima lebdio jedan ideal: sloboda hrvatskog naroda. Druga 
svietla točka u javnom životu dra Trumbića bila je čist i neslomiv njegov karakter, 
Dr, Trumbić nije nikada u javnom životu imao pred očima svoje osobne probitke, 
nego one hrvatskog naroda. Zato je ostao do svoje smrti svietli primjer poštenja 
i nesebičnosti,« 

Iz blize prošlosti uzkrsavaju pred oči uspomene na onaj čas, kada je on, naš 
mrtvi Ante, dozivao živoga, još većega Antu, jer je jedan mrtvački vienac na Trum- 
bićevu sprovodu povezao nas u zarobljenoj domovini i one u emigraciji, nas žive, 
koji smo pratili Trumbića na vječni počinak i one mrtve koji na drugi sviet pođoše 
vjerujući u uzkrsnuće hrvatske države, Starčević, Radić, Trumbić — prvi drugi i 
treći Ante, bili su duhovno povezani s najvećim sinom naše domovine, Antom Pave- 
lićem i sa cieli mnarodom. Njegov sprovod bio je poljubac naše prošlosti i blize bu¬ 
dućnosti, Taj žarki poljubac sve nas je zagrijao i omamio, u poviestnoj noći on nam 
je dao snage i čilosti za dalju borbu. Pa da se netko među nama nađe i stane sum¬ 
njičiti veličinu velikog Splićanina? 

Uviek je bilo tako da se zlobni glas brbljavaca javlja o onomu što je zlo učinjeno 
ili neučinjeno kako valja, ne mareći za dobro i za ono što bi trebalo znati. To je 
silom prilika i zakonom običaja postalo pravilo površne javnosti i svagdanja praksa 
onih koji proriču budućnost kroz duhanski dim, I onima koji imadu sposobnosti i 
smjelosti hodati tragovima velikana i promatrati njihov život, čini mi se da hodaju 
po tragovima tajna čiji su putovi nedokučivi, o kojima se neda proricati, koje se ne 
može odmah razumjeti i strpati u obične kalupe. Promatran u tmini i zbrci događaja 
nad događajima Trumbić o sebi daje svjedočanstvo, koje u podpunosti priznajemo. 
On, koji je u svojoj duši nosio cielu Hrvatsku, nije znao kuda treba poći u vremenu 
koje je bilo i suvišno mračno, ali netom je svietlost bliesnula u tmini, našao se na 
pravom putu. Oči ciele domovine bile su uprte u njegov lik, Proplakale su gledajući 
kako nestaje u času najveće potrebe. Kada se proniela strašna viest da je umro, 
cieli je narod osjetio bolan udarac i prazninu. Crkve su odzvanjale molitvama i jeca¬ 
jima, a zvona hrvatskih zvonika uz more su proplakala, Protužili su starci uz hrvat¬ 
ska ognjišta, a hrvatska mladost je još više vjerovala u veliki i svietli ideal svoga 
naroda. 

Navršilo se je pet godina od smrti velikog Hrvata Ante Trumbića, branitelja 
hrvatskih prava i hrvatskog Jadrana i ovom prigodom u ovom hrvatskom hrvanju 
za iste svetinje s ponosom Ga se sjećeimo i nastavljamo putom kojeg nam je pokazao. 


102 



AUGUST ĐARMATI: 


ŽRTVE 


u lomljenju izviru snage, u žrtvi raste moć, 

I bol i tuga uviek rađaju svietlim plodom. 

Putovi k jutru vode samo kroz tamnu noć 
A zviezde blistavi odraz odsieva tamnim svodom. 

Nikada uzalud nisu žrtve srdca i duše. 

Ni život žrtvovan jednom svetom i velikom cilju, 
Nek se ljepote naših radosti bezdanom ruše, 
Sutrašnjost plodove njine dat će u izobilju. 

U njima jačaju nade, jačaju naša htienja, 

Budi se ojačan pod str ek, šire se snažna krila. 
Žrtve su brži put smirenju naših vrienja 
Sto donose uspjeh tamo gdje je praznina bila. 

Neka težina patnje ne muti radost viđa, 

Uviek su dostojne žrtve stvari božanskog smjera, 
Zašto slušati prietnje zasluženoga stida. 

Kada nas prezre naša uztrajnost, nada i vjera? 

Neka stradanja naša sazriju do vrhunca, 

Nek se bolova naših pokrene vihor ljut. 

Kroz njih se milo smieše traci sutrašnjeg sunca, 
Današnje žrtve daju našoj budućnosti put. 



DR. ANTE CIVIDINI; 


PJESNICI HRVATSKOG SRDCA 

Tko je pjesnik hrvatskog srdca? Je li onaj, koji u sebi nosi srdce hrvatsko? 
Ili onaj, koji »hrvatsko srdce« predstavlja, koji se u njegovo ime izražava, izjavljuje? 
Sto je ijobće hrvatsko srdce? Ima li ono svoje vlastite oznake po kojima se razlikuje 
od srdaca drugih srodnih i nesrodnih naroda? Možda je hrvatsko srdce ono biedno 
stvorenje, komu »uviek nešto treba« i koje »zadovoljno nikad posve nije«, jer čim 
željenog cilja se dovreba, opet novih sto mu želja klije? Da nije hrvatsko srdce 
ona sila, o kojoj pjesma kaže: »Srdce mi je ko potočić gorski, sitno zimi prude što 
pokriva; srdce mi je ponoćni val morski, na kom zraka mjesečeva pliva, — Kad u 
Proljet jug po gori para i s jelika kad se truni inje, mal potočić bujicom se stvara, 
val u talas grozan se uzpinje,« 

Sto je srdce uobće, a hrvatsko srdce napose? Srdce oduviek predstavlja osje¬ 
ćajnu stranu unutrašnjeg života. Stoga mnogi zamjenjuju rieči osjećaj i srdce, jer 
poistovjetuju njihov pojam i drže, da je srdce sjedište osjećajnog života. U tom se 
smislu kreće i običan govor, kada se na pr. za čovjeka, koji je pun osjećaja, kaže: 
»to je čovjek srdca« ili obratno, ako je okrutan i silovit: »to je čovjek bez srdca«. 

Ovdje se govori o isrdcu u prenesenom značenju. Srdce je osjećaj, čuvstvo, 
to je onaj dio duše, koji je nasuprot pameti ili uporedo s njome. Prema tomu, kada 
govorinio o hrvatskom srdcu, mislimo na osjećanja ili čuvstva, koja izpunjavaju 
jedan dio hrvatske duše. Zar sva osjećanja njezina? Ne! Samo ona, koja Hrvatu 
daju poseban biljeg, posebnu oznaku; po kojoj se Hrvati između sebe razlikuju, 
jedni pred dragima iztiču, jedni nad druge uzdižu. Takva osjećanja i niesu svakomu 
jednako podieljena, ona su dar Božji, baš tako kao i drage sposobnosti ili moći duše. 
Hrvat kojem je Bog ukrasio dušu vrelim i bogatim osjećanjem, a darovao ga spo¬ 
sobnošću, te umije svoju dušu prelievati u duše drugih tako. da i onii osjete taj 
hrvatski biljeg, da se i oni odlikuju i ponose, što »Hrvatska je naša matii, naša 
razkoš, naša slast«, takav Hrvat, da, samo takav Hrvat pjesnik je hrvatskog srdca. 
On je jedini podoban, da svojim srdcem odgoji narod, koji treba biti spreman »za 
slobodu u najžešći srnut bo|j, i na oltar svome rodu žrtvovati život svoj«. 

Iz ovog, što sada rekosmo, sliedi ovaj zaključak: Pjesnik hrvatskog srdca nosi 
sam u sebi hrvatsko srdce i predstavnik je srdca, što ga narod u sebi hrani. Takav 
pjesnik govori iz svog srdca k srdcu naroda i obratno iz srdca naroda u svoje vlastito 
srdce. Drugim riečima: on prenosi dušu u dušu. 

Takvih je pjesnika imao hrvatski narod u prošlosti mnogo. Moć njihove pjesme 
bijaše golema. Ona je podobala snazi Orfejeve pjesme, koja je gibala drvo i kamenje. 
Ona je sirenskom moći dizala hrvatski narod na noge, osvještavala ga i napunjala 
duhom, koji je obuhvatao d zemlju i vodu, i zrak i svietlo, sve, upravo sve, što se 
je zvalo imenom hrvatskim. Sjetimo se prije svega dragog nam Dubrovnika. Ona 
ljubav,^ koju je Gundulićeva pjesma odnjihala u dušama njegovih zemljaka, postoji 
uviek i postojat će, doklegod se bude častila fešta sv, Vlaha i dok ®e na njoj bude 
pobožno pjevala pjesma: »O liepa, o draga, o sladka slobodo, dare, u kom sva blaga 
višnji nam Bog je do, uzroče istini od naše sve slave, uresu jedini od ove Dubrave, 
sva srebra, sva zlata, svi ljudski životi ne mogu bit plata tvoj čistoj ljepoti!« 

Pjesma slobodi, hrvatsko)} slobodi, rodila se u srdcima hrvatskih pjesnika u 
najtamnijim dćinima hrvatskim, pod najoblačnijim hrvatskim nebom. Pjesnici hrvat¬ 
skog srdca probiše tamu i oblake, razvedrile hrvatsko nebo, a duša hrvatskog 
naroda, dotle turobna i snena, poče se buditi, vedriti i kliktati: »Još Hrvatska ni 
propala — jednom čuje svoje sine glasno pjevati, složno glase u visine tako držati: 
Braćo! danas kolo vodi, danas svetkuje. Hrvatska se preporodi, sin se ra^ 
duje.« (Gaj), 

Dok je hrvatski narod gledao, kako se »sve u svietu diže«, a on sam da »stoji 
niže,« jeknula je pjesma hrvatskog srdca: Bac'mo dakle jaram tvrd, koj' hrvatsko 
ime grdi i zakapa narodnost!« Na tu jeku odjeknu gromko j odlučna rieč: »Dakle 
oštrit jest nam mače, Davor silni pomoć dat će; u potoku krvi jalne, sve poroke 
oprat žalne budi prva zapovied. — U tom vr'ednom svetom boju, braćo, da smo 
svi na boju, najte zadnji bit Hrvati, slavni, dični, silni brati, dana vami je jajka moć.« 
(Vukotinović), Na tu jeku i taj odjek srdce se hrvatsko razigralo, razgorilo, raz- 
buktilo i napokon je uzavrelo tako, da je bilo spremno na najveće žrtve, U tom 
osjećanju rodila se pjesma: »Znam da moji pradjedovi Hrvati su slavni bili, a zar 
unuk da njihovi u robskome strahu cvili? Sam ću ubit svog jedinca, nož u srdce 
rinut žene, neg da vidim od tudinca, slobode mi porušene. Sam ću upalit krov nad 
glavom, pripravit si grob gorući, neg da tuđin s mojim pravom u mojoj se bani kući. 
Tko to izvest gotov nije, u tom naša krv ne bije!« i(Dem!etar). 

Pjesnici hrvatskog srdca razbudiše u sviesti hrvatskog naroda predočbu o slo¬ 
bodi, stvoriše od nje ideju i pretvoriše je u ideal, koji duša vječno žudi. Slobodu 
kao faktični narodni posjed prikazuju pjesnici kao natjiveću dragocjenost, koju je 
Bog narodu dao. Stoga opominju narod, da taj dar Božji gledaju i motre, da ciene 
njegovu vriednost i da ga čuvaju kao zjenicu oka svoga. Jer sloboda je kao ptica 
u ruci, ako izmakne li odleti, nema je natrag nikada više. A kako se može ču¬ 
vati ona? 

Sloboda se čuva prije svega domoljubljem ili patriotizmom. Njemu pjesnici 
hrvatski posvećuju zanosne pjesme svoje, dižući k nebu oči: »Bože živi i ražari 
svetu vatru rodoljublja, svako srdce budi zublja, svako oko budi plam, da s na¬ 
rodne svete stvari sav uzplamti narod nam! Bože živi i ražari rodoljublja sveti 
plam!« l(Preradović). 

Domoljublje zahtieva suradnju svih šlojeva naroda. Suradnja je suglasnost sviju 
sviestnih i nesebičnih narodnih volja. Gdje postoji patriotska suradnja, tu je i sloga 
od Boga, Gdje nema sloge, nema ni slobode. Nesloga je »tielo od sto mršavih ko¬ 
mada, svaki svome u kutiću gine, svaki jadan nečemu se nada, hoće nešto, a neće 
da zine,« Nesloga je vjekovima ubijala naš narod i još ga danas hoće da ubija, Zbog 
nesloge, samo zbog nje »postali smo sebi tuđi, strani, igrajuć se među sobom skri¬ 
vača, brat na brata pogrdom nišani, svaki na svoj mlin vodu navraća.« — »Bog je 
samo tamo gdje je sloga. Bez nje nema stada' od ovaca; bez nje vojska još tak silna 
pada; gine snaga za narod boraca: bez nje i mi patuljci smo sada.« (Rakovac). 

Slogom rastu male stvari.,. Na slozi gradi narod blagostanje svake ruke. 
Polja cvatu, šume rastu, vinogradi buje; sunce sije, zemlju grije; sve živi* miče se 
i napried kroči. Pamet i srdce stvaraju velika djela. Pamet traži i pronalazi istinu, 
od koje se gradi znanost sa svim svojim granama i grančicama, Srdce pak od- 
kriva i pokazuje ljepotu, koja stvara umjetnost različite vrsti i podvrsti. 

Priroda, znanost i umjetnost utvrđuju e'ksistenciju naroda i đilžu mu cienu pred 
ostalim nairodima svieta. 

Sloboda, domoljubl|e i sloga krče narodu pute, po kojima se dolazi do jedne 
misli, do jedne duše. A gdje jedna duša vlada, tu je jedna zemlja, jedna ljubav, 
jedan Bog. Takova je Hrvatska bila u davnoj prošlosti, takova treba da je i u bližoj 
budućnosti. Takva će ona doista i biti, tek treba za nju raditi, trpjeti i — živjeti. 
»iNaSem raju, našem domu svak posveti um i grud, nek se njemu jedinomu slava 
ori svud i svud.« 

Pjesnici hrvatskog srdoa pronose slavu Hrvatske u divnim povjestnicama svojim 
spominjući nas svagdje: »Sjetimo se prošlih dana, gdje nam slava suncem sja; sje¬ 
timo se gorkih rana, što nam kobih zada zla. Proti valom turskog mora mi bijasmo 
jaki štit, stog hrvatski narod mora, slobodan i slavan bit.« 

Na temelju narodne prošlosti i slave pjesnici hrvatskog srdea pokazuju put do 
zviezde narodne sreće. I doista »sviće zora, iza gora zabieli će dan doskora, zviezda 
sreće neće nestat nama sa obzora.« 

Stoga brzo, brzo »bratimski si ruiku dajmo, vjerno stani drug za drugom,, pa 
junački zapjevajmo, da se ori svieta krugom. I ko zvuci pjesme jasne nek se naša 
srđea sliju, a na slavu majke krasne u najljepšu harmoniju.« 

Budimo jednom podpuni ljudi! 

Ustajmo, braćo, sada je čas. 

Da nam se naše očinstvo vrati. 

Uz nas će biti, vodliti nas 
Bog i Krvalil 



NIKOLA MUCAVAC: PETRINJA 

SALIH ALIC; 



LI STO PAD 


Listopad je jutros u zaranak r&ni 
s vjetrovima mladim sišao s visina. 

Šarenoj je brezi zastao na grani 
da s maglama slavi tišinu nizina. 

Griva mu žuta granjem razasuta 
zuji ko prela svilenog vretena. 

Listah, žedan sunca, drhti pokraj puta 
i moli, ko ljubavlju nagrižena žena. 

A ja, tih i pospan od dalekog puta, 
skitam se po vazi listopadskog sata 
i s tamburom, što driema ko djevojka kraj skuta, 
stihove predem od sunčevog zlata. 

(Iz rukopisne knjige '»Sunce na dragulju«.) 


JESEN 

Oprla se jesen o moja ramena 
tužna, ko ružna žena bez muža. 

Ogrtač joj siv — magličasta pjena — 
okitio zadnji svježanj bielih ruža. 

U kosama vjetrovi pričaju joj priče 
o zrelome ljetu, što zađe za šumu 
i o ognju sunca što stoljeća miče 
i što ljubi orošena jutra po drumu. 

Ja joj rekoh: »O, ti, vjerenice stara, 
prsten sam s ruke, onaj od rubina, 
poklonio suncu, vrata što otvara 
jutru, i diže me put zvjezdanih dubina!« 

A jesen, ko ukleta djevojka u dvoru, 
stišće me sve jače, maglom prekrivena 
i dršće ko zvuci mjeseca pred zoru 
tužna, ko ružna ostarjela žena. 



PROF. NIKOLAMATIJEVIC: 

»RIEČKI LAV« ERAZMO BARČIĆ (1830.-1913.) 

Erazmo Barčić slabo je poznat poslieratnom 
naraištaiju, jer se o njemu, kao i o mnogim našim 
javnim radnicima, pisalo vrlo malo. Poput Pavlino- 
vića. Prodana, Derenčina, Šupila, Spinčioa, Trum- 
bića i drugih, nikao je na rubnim dielovima domo¬ 
vine i pripada onoj skupini naših javnih radnika 
s Jadrana, koji svojom dubokom naobrazbom i ši¬ 
rinom političkih pogleda u drugoj polovici devet¬ 
naestog vieka i dielom u dvadesetom vieku, dadoše 
našem političkom i kulturnom životu neizbrisive 
biljege i značajne uloge. 

Ne ćemo pogriešiti, ako uztvrdimo, da su spo¬ 
menuti bili izabrani predstavnici naših najjačih 
duševnih snaga i izdržljivosti poput obala na kojima 
su rođeni, te živog i borbenog temperamenta, kao 
što je živo i more na kojem su odgojeni. 

Zahvaljujući u mnogome njihovim sposobnosti¬ 
ma u radu i borbi, sačuvali smo budnu nacionalnu 
sviest na međi, a time i vlastita obilježja i težnje u 
nsjizloženijim krajevima, za kojima je prekomorski susjed stalno posizao. Ako 
gledamo na te činjenice iz perspektiva sadašnjice dobivamo puniju sliku djelovanja 
tih naših trudbenika. 

Erazmo Barčić među tima javnim radnicima ima svoje posebno mjesto. 

Od proživljene osamdeset tri godine života, posvećuje Barčić punih šestdeset 
godina javnom političkom i kulturnom djelovanju, kojega su mu nalagali probitci 
domovine i njegovog rodnog grada Rieke. Sudjelovati punih šest desetljeća u borbi 
za domovinska prava na najizloženijoj točki hrvatskog grada Rieke, koju su dva 
naroda nepravedno za sebe svojatali, te pri tome ostati nepokolebiv, mogao je samo 
značaj Erazma Barčića. 

Kad se je 1910. godine prigodom 80. godišnjice Đarčićeva života urednik »No¬ 
vosti« obratio na Barčića, da mu pošalje svoj životopis, Barčić mu je kratko odgo¬ 
vorio pismom, koga vjerno donosimo. 

Smišljenom nastojanju Mađara i Talijana, koje je išlo za odcjepljenjem Rieke 
od Hrvatske, a da se time ujedno prekine i veza domovine s njezinim istarskim 
dielovima. trebalo je sređenog i smišljenog političkog i kulturnog odpora. Na čelo 
toga odpora dolazi Erazmo Barčić, vođa riečkih Hrvata, nazivan »riečkim lavom«, 
»riečkim carem«, jer bijaše posvema povezan sa svojim gradom i njegovim pita¬ 
njima bilo političke, kulturne ili družtvene naravi. 

Izvan tih pitanja, pojava i prilika, ne bi se moglo niti zamisliti Erazma Barčića. 

Uz osjećanje za sudbinu grada Rieke, pratilo je Barčića kroz čitav život i 
budno osjećanje jednog odpomog hrvatstva, koje je oštro reagiralo na pomisao, da 
je u prošlosti bilo snažnije, te prema tome u budućnosti mora doživjeti doba punog 
državnog života, kojega je nekoć proživljavalo duž naših obala. Ta misao hrvatske 

državnosti dovodi Barčića uz prve pobornike pravaštva Urpania i Akurtia u kolo 
Ante Starčevića, kojemu je Barčić u prvoj dobi pravaškog djelovanja bio des¬ 
nom rukom. 

Osnovni politički stavovi Erazma Barčića začeti su i duboko zacrtani u kolu 
prvih pravaša tako, da će u razvoju kasnijeg Barčićevog djelovanja biti i nekog 
izvjestnog udaljivanja od stranke prava, ali u najosnovnijim državopravnim pitajima 
Barčić se nije mienjao. Njegov se osebujni i neslomivi značaj očitovao već u nje¬ 
govim prvim službama. Vođen njime napustio je i sudačku službu, koju je obavljao 
u Crikvenici, a kasnije u Komorskim Moravicama. Kada je Barčić u Komorskim 
Moravicama imao, kao sudac i kao politički šef (sudačka i politička jurisdikcija 
bijahu tada zajedno), obaviti vojničku stavnju, narod se je stavnji otvoreno opirao, 
našto je Barčić dobio viši nalog, da stavnju bezuvjetno provede. Ne želeći izstupiti 
protiv naroda Barčić se radije zahvali na službi i vrati se na Rieku, posveti se 
odvjetničtvu i tamo ostaje do konca života. 

Vidnije političko djelovanje Erazma Barčića počima od 1848. godine, kad su 
Jelačićevi vpjnici zaposjeli Rieku, poslije čega riečki »talijanaŠi« nastoje da se 
Rieka sjedini s Ugarskom. Ovakovima Barčić navješćuje nepomirljivu borbu. 

Da dokaže nedvojbenu pripadnost Rieke Hrvatskoj javio se Barčić još 1860. 
godine s jednom političkom brošurom na talijanskom jeziku. Naslov brošure je 
»Glas jednog rodoljuba« (»La voće d’un patriota«), a obasizala je 79 stranica. U 
prvom dielu te brošure iznosi Barčić poviest grada Rieke od njezinih početaka do 
listopadske diplome i(il850.), dok se u drugom dielu obara na autonomaštvo, koje 
teži za političkim odcjepljenjem od Hrvatske. Treći dio brošure iztiče hrvatsku 
narodnost stanovnika grada i potrebu da Rieka bude politički vezana uz materu 
zemlju. Na ovu se je brošuru po njezinom izlazku u »Pozoru« vrlo pohvalnim rie- 
čima osvrnuo sam Ante Starčević. Iste misli o pripadnosti Rieke Hrvatskoj branio 
je Barčić i u mnogim člancima pravaškog glasila »Slobode«, koja je izlazila] na 
Sušaku, a kasnije se preselila u Zagreb. 

Godine 1865. ulazi uza Starčevića sa strankom prava u hrvatski sabor Erazmo 
Barčić, Vjenceslav Urpani, Dragutin Akurti i Antun Vakanović. Iz te saborske 
periode nije Barčić ostavio nikakovih saborskih govora. Kotar Krasica birao je 
Barčića 1881. godine za svoga zastupnika, te ga vidimo na saborskom zasjedanju 
od 1881. do 1884. Najvalžnije saborsko djelovanje razvija Barčić za Khuenova ba¬ 
novanja i to za saborskog zasjedanja od 1892.—1897. Osim toga Barčić još sudjeluje 
u saboru od 1901.—1906., 1906.—1907., i 1908. godine, a kasnije bijaše dvaput i 
dobnim predsjednikom hrvatskog sabora. Iz parlamentarnog djelovanja Barčićeva 
uočavaju se njegove neobične pravničke i govorničke sposobnosti. Barčić je svoje 
saborske govore iznosio na jedan dokumentiran način, oslanjajući se na činjenice, 
izricao ih je vatreno, njemu svojstvenim govorničkim žarom i zanosom. 

Iza osude Davida Starčevića i drugova izrekao je Barčić 1887. u hrvatskom 
saboru glasoviti govor dobacivši ošti*c ricči na račun Austrije i carskoga Beča. 
Iste je godine u ime stranke prava prikazao u saboru adresu, koja stoji na stanovištu 
cetinskoga sabora od 1527. godine. 

Povodom dogođaja od 1895. prigodom boravka Franje Josipa u Zagrebu, kojom 
su zgodom hrvatski sveučilištarci spalili mađarsku zastavu, interpelira Barčić na 
saborskoj sjednici od 30. X. 1895. Braneći hrvatske sveučilištarce iztiče Barčić: 
»Nije čudo da je sveučilištna mladež, koja svoju domovinu obožava, kojoj će bu- 

dućnost povjeriti udes ove mile nam otačbine, dala oduSka povrjeđenom nam pa- 
triotićkom hrvatskom čuvstvu u času, kad su plaćenici mađarski iz zasjede navalili 
na njihove drugove i nazvali ih ovdje na hrvatskom zemljištu hrvatskim kujama, 
i toljagama ih isprebijali i noževi ih izranili. Ne to nije čudo!.,. 

Pa ta gospoda, ta naša prekodravska braća,,, po riečima zastupnika Ugrona 
zahtjevaju, da se sve oblasti hrvatske pred tom mađarskom zastavom moraju po¬ 
kloniti, a garnizona mora izići sa bandom i istoj počast izkazati, i još se čudim, da 
nije zahtjevan ., , da se mjesto sablje na spomeniku Jelalčića bana ima postaviti 
mađarska zastava.« 

Da se uzmogne dobiti podpuna slika Barčićeva saborskog djelovanja, bilo bi 
potrebno prieći mnoge saborske dnevnike iz kojih je vidljivo njegovo zauzimanje 
za naša javna politička, kulturna i gospodarska pitanja. Nebrojene interpelacije, 
koje je Barčić u saboru iznesao, kao one u pogledu porabe talijanskog i mađarskog 
jezika kod lučkih ureda u hrvatskom Primorju, o subvencioniranju brodova i paro¬ 
broda slobodne plovidbe, o smještenju i osiguranju obstanka riečke gimnazije, i 
druge, dokazom su njegovog živog nastojanja, da obrani narodne probitke pred 
tuđincima. 

Iz čitavog Barčićevog djelovanja očituje se neograničeni idealizam i poštenje, 
jer on bijaše jedan od onih političkih radnika, koji je poštivao tuđe, a u svoje nije 
dopuSao, da mu se dira. Sam je jednom zgodom iztakao »kako u političkom, tako 
svojih prava jesu oni, koji poštuju tuđe pravo,« 

Taj Barčićev idealizam i dosljednost u njegovu značaju, očitovao se je baš u 
kasnijem njegovu odnosu prema Anti Starčeviću, Ne slažući se sa Starčevićem u 
pogledima i odnosima prema slavenstvu, Barčić je izstupio iz stranke prava te se 
priklonio »domovinaišima«, Uzprkos toga ne prestaje Barčić cieniti rad Ante Star- 
ćevića, već to i otvoreno priznaje. Kad je povodom smrti Barčićeva jedinca sina, 
koji je pao u dvoboju (1892,) Ante Starčević izrazio Barčiću pismeno sažaljenje, 
odgovorio mu je Barčić jednim vrlo značajnim listom, među ostalim i ovo. 

»Je preko četvrt vjeka, što se ja uz Vas borim za načela stranke prava, načela, 
kojih ste Vi inkarnacija, načela, koja, hvala Vašem Apoštolatu, su prodrla i raz- 
makla duboki koren u svjest našega naroda, načela, oživotvorenje kojih može jedino 
povratiti našoj miloj Otalčbini slavu i veličinu Krešimira velikog ... 

Ako smo se kad i kad od Vas razišli u formalnih, ili ko što ono kažu, taktičkih 
pitanjih, mi unatoč tomu ostasmo nepokolebivi vjerni sljedbenici Vaše političke 
religije, koju ću ja do kapi života izpovjedati; a mi nismo nikada malouvažavali 
Vaše velike zasluge, koje će Vašemu imenu u historiji hrvatskoga naroda osjegurati 
sjajno vječito mjesto.« 

Ove su rieči dostojne i Učenika i Učitelja. 

Sav Barčićev rad bio je usmjeren jednom cilju za oslobođenjem i podizanjem 
Hrvatske, Pa u onim težkim vremenima, kad su mnogi u svojoj slabosti i udvornosti 
klonuli i poklekli pred nasiljem, tješila je »riečkog lava« pomisao »da će saviest 
preživjeti nasilje; da će neovisan čovjek, pravi otačbenik u saviesti moći vazda 
kazati: »Borio sam se, uztrajao sam, branio sam koliko mi ikako moguće bijaše 
prava, neovisnost i slobodu svoje domovine«. 


ni 



biserka MORIĆ: 



MORE 

Tužne jedne večeri, kad se u moru, uzpavanom pod sjajem srebrne mjesečine 
njihalo kao i uviek bezbroj zviezda, kad su na čas ušutile krošnje palma i čempresa, 
kad sam kroz opojni miris ružmarina, kao zadnji pozdrav, čula s ladje otegnutu 
tužnu mornarsku pjesmu, bila sam sviestna da ostavljam more. A prošlo je već toliko 
vremena, što živim tako daleko od njega, pa polako, liepe radostne uspomene djetinj¬ 
stva nestaju pod rubom vremena, ali čežnja i bol za morem nadvladale su vrieme, 
jer tko jednom tu bezkrajnu pučinu ugleda, ne može ju nikad više zaboraviti. 

A znam, život se dalje i bez mene odvija kao i prije. Vidim u duhu i sad, kad 
se prvo jutarnje rumenilo razlije morem, stare od reume zgrčene mornare i ribare, 
kako na školju pletu mrežu, odvezuju svita jedra, dižu konopce i pjevaju one otegnute 
mornarske pjesme, pjesme složene za beskonačnost, pjevaju s posebnom nekom 
davnom ladjarskom tugom. A te pjesme oduviek sam volila, jer sam i ja diete mora, 
i kad bi koji stari ribari prijateljicu i mene poveli sa sobom na more, nikad nisam bila 
sretnija, I dok je maestral tiho šuštao krošnjama palma, s obale dopirao svježi miris 
starih čempresa i zelenog ružmarina, a u moru se odrazivalo drhtanje i izgaranje male 
ribarske uljarice, vrludala sam brodom, upoznala svaki dio ladje, razgovarala i 
pjevala zajedno sa starim ribarima. O, divni su to bili dani, dani koji se ne zaborav¬ 
ljaju. Sve te ljepote privukle su i mnoge strance na naš topli Jadran, na našu krasnu 
plažu i divno more, za koje su se uzalud borili Bizant, Venecija i Madjari. Kupališta 
su nam puna, jer očarava svakog bies prkosnog mora. Ali, ti tudji stranci su tu, na 
odmoru samo dok se morska površina tiho zrcali u jutro na suncu i u veče kad se u 
njem odsjeva tisuću svietla s obale, kad se male privezane gondole, ladjice i ribarske 
barke nečujno otiskuju sa žala, da u romantičnoj noći i dubokoj tišini mora nadju onu 
čeznutljivu ljepotu, koju grad ne može pružiti. Da, onda dolaze stranci tu, na odmor, 
na morski žal, ali kad pred zimu burne noći odnesu zadnji list s grane i prestane 
cvietati ružmarin, kad se, more puno jada, mrmoreći svoju pjesmu, razbija u bjeloj 
pjeni o kamenje i sure grebene, a valovi žure sve dalje i dalje, onda sve bježi od tebe, 
nije tada više vidjeti ni jednog stranca, boji te se, sad, sve što te ne osjeća, samo 
stari plečati mornari, koje su tvoje strašne oluje i valovi pretvorili u karikature neka¬ 
dašnje kršne mladosti i ljepote. I mi, djeca mora, ljubimo te i ovakovog, strahovitog 
a svom biesu. Ova je jesen odniela i onog gramzivog stranca, s druge obale Jadrana 
Odniela ga zauviek, da se više nikad ne povrati. Hrvatsko je more sad slobodno, a 
mi, prava djeca tog hrvatskog mora, ljubimo ga i pritišćemo na grudi Majke Hrvatske 
još jače nego ikada. Daleko, daleko neka je svaki stranac od njega, jer ono je naše, 
hrvatsko i samo hrvatsko. Ono nas donjihalo sve, ono nam državi dalo snagu i veličinu, 
ono nam sigurni je zalog naše sretne narodne i državne budućnosti. 

Ali ja sam sad daleko, daleko od mora. Znam, još uviek ostavljene stare gondole 
i jedrenjače njišu se na moru, maestral još uviek drma granama palma i čempresa, 
koji vječno šute, pa ovdje daleko čekam onaj dan, kad ču opet ugledati divno to 
naše more i čuti pjesmu njegovih dubina pomiešanu s pjesmom bure i juga, dok na 
palubi starog jedrenjaka koštunjavi i suncem opaljen mornar razdragan snagom, što 
tad je u žilama ćuti, ponavlja u duši ili na sav glas razdragan pjeva: O more duboko, 
sva moja radosti ... 

PROF. ĐR. MARKO POTEZ: 

KAZALIŠTE I SREDNJA ŠKOLA 

Dojmovi i doživljaji mlaidostj su neizbrisivi i nezaboravni, U razvoju duha i 
osjećaja sve je u čovjeku živahno, napeto, željno primanja i absorbiranja. Mnoge se 
stvari i opažanja usjeku duboko u sviestt i što vrieme više odmiče, u sjećanju se to 
pretvara u nešto, išto čini sam sastavni dio našeg bića. Mladost je vrieme učenja, 
prihvaćanja, osjećanja, preživljavanja, sažimanja, doba formiranja i izgrađivanja 
ličnosti, koja u mladosti dobiva temelj za svoj kasniji oblik i karakter. 

Među senzacije kojima u mladosti vanjski sviet đ.jeluje duboko na nalšu sviest 
i daje nam onu hranu, od koje čitav kasniji žvot živimo, ide u velikoj mjeri i ka*- 
zalište. Možda najviše od svih umjetnosti — ili bolje.: kao njihov zbir i sukus — 
kazalište djeluje na mladog čovjeka i daje mu doživljaje, koji nikada više ne bliede 
te ostaju trajni i neprolazni. Sa svim svojm popratnim pojavama — glumci, inscena¬ 
cije, mali i veliki doživljaji među publikom, debate i kritke — kazalište nas po¬ 
sredstvom svega toga dovodi do poniranja u samu njegovu bit, do shvaćanja same 
kazalištne umjetnosti i razumijevanja svih njezinih grana: književnosti, glasbe, sli¬ 
karstva, arhitekture, kiparstva, plesa i t, d. I zato je posjećivanje kazališta uviek 
bilo i treba biti sastavni dio nastavnog plana, kojj u kazalištu ima veliku — da se 
tako izrazim — pomoćnu znanost, koja nikad ne promašuje djelovanje i uviek dovodi 
do vriednih posljedaka, naravno, ako se to provodi ozbiljno, po nekom razporcdu 
i s dostojnim ciljem, 

Poviest jednog od činbenika kazalištnog života, publike, uviek je bila povezana 
s poviešću đačkog partera, (Uzimam taj izraz, jer on najbolje označuje što zapravo 
znači intelektualna mladež u kazalištnpj publici). Tamo se đoživljuju prvi dojmovi, 
stiču prva iizkustva, vode prve razpravc, krfetailiziiraju prvi sudovi, U điačkom^ 
parteru stvara se ona iskrena i vriedna, prava kazalištna publika, koja se kasnije 
doduše seli u parket i lože, ali u duši joj zauviek ostaju oni prvi zanosi i odušev¬ 
ljenja, što ih je stekla u đačkom parteru, da ih poslije samo razgrađuje, produbljuje 
i uvećava, razgranjuje u krošnju kasnijih izkustava i doživljaja, ali korjen joj uviek 
ostaje duboko usađen u liepa vremena đačkog partera, 

Kazalištni ljudi, napose glumci, oduviek su đački parter smatrali toplomjerom 
atmosfere i razpoloženja u gledalištu. Njegova im je reakcija uviek bila mjerilo za 
ljestvicu uzpjeha i neuzpjeha, A samim njegovim pripadnicima đački je parter ostajao 
u sjećanju kao jedna od najdražih uspomena mladenačkih buđenja. Prije nekoliko 
godina tehničari su odlučili, da se u zagrebačkom kazailštu ukine đački parter i da 
ga se preseli na balkon. Bilo je to uvjetovano mnogim manje ilj više jasnim i razum¬ 
ljivim razlozima, ali među kazalištnim svietom ostala je ipak nostalgična čežnja 
za onim prostorom prepunim žive i žarke mladeži, koja je reagirala spontano, opre¬ 
djeljivala se iskreno i voljela taj kazalištni sviet nesebično, te se za nju zaista 
moglo reći: što svežete vi tamo u đačkom parteru, ostat će svezano ,,, 

Razvoj zagrebačkog kazališta u velegradsku pozornicu, koja mora zadovoljavati 
premnoge ukuse i izpunjavati mnoge želje i zahtjeve, pa suvremene prilike u sred¬ 
njim školama, njihov sve veći broj, razpored sati, nmožina đačtva — sve je to 
uzrokovalo prekid običaja, da se prikazuju posebne đačke predstave, koje su uviek 
bile jedna od najljepših manifestacija ekspanzije kazalištne umjetnosti i povezanosti 

pozornice i gledališta. To ipaik ne znači, da je kazalište izgubilo svoju važnost i 
vriednost u životu i odgoju srednjoškolske mladeži. Nikad se ne će naći prikladnije 
i svrsishodnije ustanove za njeno uvođenje u prosvjetni i umjetnički život. Dramska 
književnost klasična i moderna -— čiji veliki zastupnici spadaju u prve redove 
svjetske duhovne elite, postaje kroz pozornicu pristupačna svima na jedna nepo¬ 
sredan način, koji nikad ne promašuje djelovanje, U sustavnom i probranom reper- 
toireu može se kroz raizmijierno kratko vrieme dobiti uvid u književno stvaranje 
kroz vjekove, a dobri i prikladni komentari profesora prije i poslije prikazivanja 
mogu to stvaranje učiniti bližim, jasnim i razumljivim bolje od ikojeg drugog posred¬ 
nika, Pozornica isa svim svojim optičkim i akustičkim aparatom djeluje jače od 
knjige, a ako se ono što se tamo vidi i čuje, spretno i razumljivo sdruži s pročitanim, 
taj se spoj neizbrisivo ureže u sjećanje i pamćenje. Kazalište može izvrstno poslužiti 
kao škola za stilove — i književne i glasbene i slikarske i arhitektonske — a u 
komentarima pojedinih predstava, režija, glumačkih kreacija i inscenacija, brusi 
se ukus i prosuđivanje, Kazalištna jiredstava isa svim svojim mnogim komponentama 
daje bogatu građu za diskusije i debate, u kojima se oštri duh i sposobnost izricanja 
sudova, a sve to formipa ličnost na onaj prisan i neusiljen način, koji uviek rada 
zrelim i nepokvarenim plodovima, 

K svemu tome i još mnogočem — treba pribrojiti i onaj čar same atmosfere 
gledališta: povezanost većeg skupa ljudi, sklapanje poznanstava briga za doznavanje 
razporeda, borba za ulaznice, opredjeljivanje za ovog ili onog glumca, simpatije 
za ovu ili onu glumicu ili pjevačicu — sve se to zajedno spaja u jedan poseban mali 
sviet, kojli živi svojim životom, šarolikim i zanimljivim, obuzima ćutila, oplodjuje 
srdce i ura, zaposluje mozak, jednom rieči: ubrizgava u ličnost one sokove, koji je 
hrane i izgrađuju, 

U posljednje se doba rado predbacuje — često i s pravom — srednjoškolskoj 
mladeži, da nije više onakva, kakvu bi željeli oni, koji svoje nekadanje srednjoškolsko 
doba vide mnogo ljepšim i vrjednijim od današnjeg. Život se u mnogočem promienio, 
postao zapleteniji, krntiji i teži. Današnja srednjoškolska mladež nije svemu tome 
kriva, mjesta za đake često su u kalazištu neugodno i opasno priazna, a i samo 
kazalište nekako 'kao da nije u stanju vršiti misiju, što bi je moralo u odnosu prema 
toj mladeži. No život, ako ga se živi smlišljeno i triezno, ima svuda svoje ljepote 
i rađa svuda vriedne plodove. Potrebna su i zabavišta i igrališta i plesne dvorane, 
ali kazalištu ipak ostaje prvo mjesto u izgrađivanju otmjenosti duba i plemeni¬ 
tosti duše. 

VINKO NIKOLIĆ: 

TRČANJE 

Pari ka da se crjeni mast, upravo smašten, 
prilija 

oko crkve Gospe Srimske, 
po zapadu, 

i jednu čilu bačvu, ka da je u more ulija, 
pa sve se rumeni. 

Bi’ će još jedno po ure sunca, 
a brode bodulske kano galebi bili 
po moru, na maištralu, s idrima bilin idru 
i vozu bačve, krcate sladkoga crjenog mosta. 

Sve su se dolačke štrade dobro napoile vodon, 
kad su se sudovi prali, 
a sada piju ciđe smaštena grožđa; 
domala popi’ će litara puno, 
novoga, mladoga vina. 

Dolačkon štradon je zamrlišala jesen po grožđu 
i po friškomen maštu. 

Pri smrknuču, vidro po vidro, na glavi, u konobu nosu 
u sudove iskriču stare. 

Sladka je večera jadi, šta su trgati bili: 
maništra, meso i razvodnjeno vino, 
a za njon težki i kratki san — — — 

Njiman je trganje drago i lipo, najlipše u godini čiloj. 





DRAŽEN PANJKOTA: 


GLAVNA STVAR 

Zasjeo Rcbac na klupi u parku i prepustio se mozganju. Zabavljala ga uđub- 
Ijenost u ugodnu nepomičnost, pa nije ni opažao minute, koje su prolazile, povla¬ 
čeći se lieno i težko. Zavitlao bi na čas rukama po uzduhu, kao da s njima tumači 
rieči, težke i neshvatljive, zabio prste u prazninu zraka, kao da niemim pokretom 
žeh olakšati shvaćanje, pa ih opet spustio naglo na koljena, klonule i umorne, A 
onda najednom lizkočio iz šutnje i zaključio šaptom: 

Najprije triba upostavi vezu. 

Pa zastao tupo, I ponovio to još jednom, sričući, kao da se suprotstavlja vla¬ 
stitoj tvrdoglavosti i zabava sam sebi u glavu nešto nemogućeg, što ipak treba iz¬ 
vršiti, 

A onda odmah nadovezao misao: 

A poslin je lako. Samo ka -ti upostaviš vezu. A ni to ni težko, a ni mi, bome, 
m prvi put. Pa mora <mda upali! Nu, pa jesan li ja študent oli nišan! To je, 
metnimo reći, ka olakšica, to znači imat budućnost u škašelu, je li tako? 

Zastane naglo, I odmah odgovori utješljivo: 

Nu, a da kuće! 

Pa stao tješiti sama sebe, da podigne vol|ju i hrabrost, koje nije osjećao: 

Ni to ni malo težko, dragi moj! Ma ke! Ka bi sve bilo lako ki to, as ti sveca! 
Onda bi ja već odavna bi čovik: svoju kuću, svoju ženu,,. i eto ti nai Šta oš više! 

Pa se prepustio sliepo blagom slapu zadovoljstva. I utonuo sav u nj, Smieš- 
kao se tiho, provlačio duge, suhe prste rietkom kosom, koja je već počela opadati 
pomalo, podizao naočale, koje su gazdinski zasjele na nezgrapnom, krupnom nosu, 
i upodpunjavao misli uzdasima: 

Eh, iruda mu, da bi to bi život: svoju kuću, svoju ženu, svoju dicu. 

Ovdje je malo zastao, otvorenih usta, kao da je osjetio mogućnost odkrića, 
kojeg bi pridjenuo glavnoj stvari da je upotpuni. A onaj »i eto ti na«, koji je ne¬ 
umoljivo neizbježiv u ovako nagloj stanci, kad su usta nemoćno izvaljena u traže¬ 
nju pojma i očekivanju spasonosne rieči, koja će čeljusti opet spojiti u zadovolj¬ 
nom mljacku, ima prizvuk nečeg duboko bolnog i nemoćnog do očaja. On je točka, 
koja piieči priclaz misli k novim iznalazcima i označava nemoć pomaknuća prema 
konačnoj, punoj misli, 

...i eto ti na! Čovik si ki svaki drugi. Uvečer leći, prvoga lipo primit plaću 
i.., i šta OŠ više! 

I napravio odmah ta dva intimna užitka središnjim točkama budućeg života, a 
sve ostalo uključio u područje sporednoga. Pa stao oko njih nizati događaje kako 
ih je najbolje zamišljao: 

Uvečer lipo zatvoriš ponistre, i eto: sakri si se prid konšijami. Pa onda utmeš 
letriku, da i sebe sakriješ i.,. { legneš. 

Zastane, Lice široko razvuče u čežnji, a prste prošeta kosom. Pa spoji misao: 

A sve drugo dođe samo po sebi. Dođe noć! Je li tako?! 

* Izsječak iz oveće novele 

Najednom ustavi misli u naglom osjećaju, da je predaleko zaplovio. Ogleda se 
sumnjivo: 

A, živiću ja boje nego ijedan doturi 

Prastari drvored darivao ga dubokom hladovinom. Ljetno sunce uzalud se tru¬ 
dilo da probije guste krošnje, koje se nekako čudno blistale, kao užarene, pa se 
nametala misao o opeklini. Pod njima, po raštrkanim klupama, drijemali su starci 
u dosadi, zarobljeni hladovinom. Katkad bi prošla po koja djevojčica, razcvietana 
u tankoj ljetnoj haljini, lko|a je jasno uobličila zrele pupove, prosula smieh i mla¬ 
dost, i nestala. Ostajala je samo duboka hladovina, koja je skrivala nešto zago¬ 
netno ugodnog u čemu se nazirao strah pred staračkom dosadom i mlohavošću. 

Onda nenadano zievne dosadno, podigavši glavu kao tovar: kroz gusto, zeleno 
granje jedva je nazirao nebo. Vrabci su sasvim izpunili duboku krošnju i skaku- 
tali po njoj živživkajući. 

Prietila je opasnost da ga ne pozdrave izmetlinom, pa se digne naglo mrzo¬ 
voljan i lienim, težkim koracima steme grabiti daljinu. 

Pokušavao je sabrati misli: 

Najprije triba upostavi vezu, 

I najednom se naglo povrati početku: 

Pogled položi težko na zemlju. A ustnu prihvati žutim, pokvarenim zubalom 
u traženju olakšanja. 

I stane se tješiti, da učvrsti misao: 

Noge su mu otežale pritisnute vrućinom, pa ih je podizao s naporom. Otpuhi¬ 
vao je težko, umorno, osjećajući vlastiti vrući, upaljeni dah, kako kiselo zaudara. 
Pogled je prevalio pločniku: sjajio se užaren i uzvraćao sparnim smrdljivim da¬ 
hom, koji je Rebcu prodirao lubanjom i težko se provlačio mozgom, pa je osjećao 
mutnu vrtoglavicu, koja ga oblila mlohavošču- 

Rebac je to osjećao ne shvaćajući. Pa je izvalio riblji, vodenasti pogled u ne- 
razumievanju. Kosa mu se razštrkala naježena i povećavala lubanju, A nos, kru¬ 
pan i kapulast, tutorski se ustabolčio na licu, nad ustima se gazdinski razkomodio 
i razširio, kao pritisnut, pa se činilo: odpuhne li ili šmrkne, prekrit će oči. Pod 
njim je uviek bilo vlažno što je Rebac nehajno odstranjivao rukom. A ruka mu je 
bila ženski nježna, uzčuvana mašću. I prsten je na njoj imao, fini, modemi. 

Rebac ga sada pogleda: Doduše, kupljen je na sajmu, dakle od nikog poklo¬ 
njen, na nikog ne podsjeća osiim na staru, razroku babetinu, koja ga bakrenog 
prodala Rebcu za zlatnog. Ali. on na ruci robskom strpljivošću čeka da bude 
kršten. A to mu poda je značenje. 

Pa se onda mislima prošeta kroz posljednjih pet godina i to ga izpuni sitrahom. 

Oni kući čekaju dotura, Ki da je dotur kralj! Oli i on ne prima plaći svaki 
prvi ki svi drugi! 

Tamo je našao lik poštara, koji mu svakog mjeseca donosio novac, što ga otac 
redovno slao, i pisma u kojima nikad nije izostajala rečenica: »Ajde Sinko rano 
ćaćina i Materina, Još malo paš Ti bi Dotur dika i Čast ćaće i Matere i čiloga na¬ 
šega lipoga Mista«, A onda se nametnuli starački tromi likovi profesora, koji su u 
Rebcu budili sliepu mržnju. Izazivali su sliku: Rebac u strahu pruža »indeks«. A 
profesor se drži važno u položaju: osjeća nadmoć. Pa odvali suho, ali tiho i hra¬ 
pavo, da iztakne sućut: »Ne mogu podpisati. Niste bili na predavanjima. A to 
znate i sami!« Rebac onda odlazi niemo: ruke je spustio klonulo; uvalio se u po- 

tištenost da tako izazove samilost. A u sebi kune tiho: »Odni vrag tebe i tvoja 
predavanja. Zašto ne počneš u dese ur, a ne u osan ka ja spavan ki svaki pošteni 
čovik!« Pred očima se onda prošetaju semestri. Rebac ih skupi u broj: deset. A 
sav uspjeh u pojam: enciklopedija. 

Uzdahne. Pa izvali, kao da u svemu tome on ima pravo: 

U dese semestri san položi enciklopediju, pa šta očeju više! 9 

Onda se ogleda, I napuni oči ulicom. Bila je prazna, opustošena žegom. Sivi, 
masivni blokovi kuća plašili su težkom šutljivošću. Prozori su spustili kapke u 
strahu pred suncem, koje je peklo. Pod njima, po asfaltu, vidcao je Rebac svoju 
sjenu. Osjećao je: na nju se dosada težko ruši i nameće misao o ostavijenosti, 
koja raste naglo, A on tone u nju. Svakog dana sve više, sve dublje. Najednom 
mu se oči napune naglo jarkim bojama, koje su vikale. To su plavožute sjedalice 
pred kavanom strpljivo čekale na goste. Bile su u tamnoj sjeni visoke kućetine, 
pa su mamile hladovinom. 

Nenadani susret s njima Rebca napuni naglim rnnorom. Pa se ogleda sumnji¬ 
vo: na širokim kavanskim prozorima zastori spušteni; vrata zatvorena; suncobrani 
sklopljeni. Sve je prepušteno težkoj sumornosti gradskog popodneva. 

Uoči da može nesmetano odpočinuti. Pa pređe ogradu i staračkom polaga- 
nošću spusti težko tielo na sjedalicu. Radnju poprati umornim odpuhom, koji mu 
uzvraćao težku vrućinu, 

Rebac onda dohvati ugodnost položaja: tielo raztegne tunomo, tuke položi na 
obližnje sjedalice, razkrilivši ih, a duge, suhe noge izpruži pred sobom Gledajući 
ih nametala se misao o štakama, dugim, izkrivljenim i bagavim. 

Onda naglo napusti položaj. Oči su bezpomoćno šetale po kućama: bile su 
žalostno ostavljene u svom sivilu. A timor je rastao, Rebac osjeti; taj umor raste 
težko u njemu. Raste iz ostavljenosti. A njega se ne može odstraniti ni sjedje- 
njem, ni odmorom. Zato se digne i zagrabi prostor, A umor s njim. Osjećao je 
kako se ruši težko u njemu, kao prohladna magla po polju, pa ga pritišće k zemlji 
i nagoni na plač, bezsuzan i suh. Ogledavao se razdražen uokolo u namjeri da 
nešto napravi: da nekom stisne ruku, pa da izpusti bujicu rieči, koja raste u 
njemu; da zapjeva, pa da se razprše mutni osjećaji, koji se unutra sukobljuju 
oštro; da krikne i da izleti težki talog, koji je u nutrini zasjeo duboko, pa ga 
muči i izjeda. 

Najednom se osvježi naglo, Tielom mu pređe lepršava lakoća, koja ubrza 
korake: to mu se nametnuo njen lik. Zaokupio ga sasvim, pa se predao proma¬ 
tranju. 

Duge, plave kose polako se spuštale na ramena i uokvirile malo, Ijubko lice: 
visoko čelo izticalo se bjelinom; pod njim duboko utonule svietle, plave oči i sja¬ 
jile milinom, a male, neubrane ustne razvukle se licem i mamile nježnošću, kao 
da žude topli dodir; nos ga nije zanimao. Tek mala crvena kapica, koja je za¬ 
uzela biskupski položaj na glavi. Ona .mu je pomogla, da je okrsti, jer joj Rebac 
nije Još znao imena. Nazvao je: CRVENKAPICA, Tu je nazirao simboliku, koja 
mu se sviđala. Podsjećala ga na djetinjstvo priča i davne prve ljubavi, A to iz- 
punja mekom milinom i pojačava ljubav: zapljuskuje ju tihom toplinom. 

Onda Rebac u ugodnom zadovoljstvu raztegne misao: 

Daje o enciklopedije neš ni makac. Ćaća čeka, enciklopedija stoji ki tačka 
priko koje ni korka, A život, dragi moj, kuri; menza: fažol, krunpiir, repa; repa, 


118 


krunpir, fažol; poste)a: čimavice ča smrdu ka i zgnječiš ki sto cmi kolora; buve 
ča grizu i ne daju spat, Život kuri, kuri, a ja?! Svojon krvi ranin tuđe čimavice 
i buve, A neš, iruda mi, više, ne! ,,, Namistiću se ja, primat plaću svaki prvi i 
lipo se vinčat, i eto ti na! Imat ću svoju kamaru, svoju posteju ča ne će smrdit 
po čimavican, nego mrlišat lipo po čistoći. Aoni kući nek ičekajju doturali Nek viču, 
nek se krstu o muke, vrag in doture od ni, hi! hi! hi! 

Pa prekine piskutav smieh odlučnim zaključkom: 

Vinčaću se ja, i gotovo! Olt rajt! A oni nek laju. Fišćan ja na nji, evo na! 

Pa skupi mesnate ustne dječački nevješto i zafućka veselo. 

* 


Sutradan je Rebac sjedio u vlaku. 

Kod kuće ga dočekali iznenađeni. 

Majka široko' izvalila tamne, mutne oči, pa zastala niemo. Htjela je pružiti ruke 
k njemu, ali su klonulo pale, pokošene brzinom događaja. I stala buljiti tupo u nj. 
A otac u iznenađenju izgubio ravnotežu, pa se srušio muklo na sjedalicu, U zabuni 
dohvatio čašu sa stola, pa je ishlapio- naglo. Od toga ga uhvatila podmukla štuca- 
vica, I to ga iz zabune uvali naglo u neugodnost, pa je tražio oslonac za opravdanje 
pred sinom. A on je zastao u tamnom kvadratu vrata, ispustio kovčege, protegao se 
lieno, da iztakne umor i izazove sažaljenje, pa stao buljjiti u njih, A zaboravio je 
pozdraviti. 

Tako nastala težka tišina, 

Rebac je pokušavao zinuti, da je razbije, AU usne su mu olovno otežale i samo 
se pomicale pomalo, A nikako se nisu mogle raztvoriti, da propuste rieči. 

Majka onda neočekivano počne koreći upozoravati otca na događaj, kao da je 
ona izvan njega: 

A nu, ruje, a ča si se incuka?! A eto ti je sin doša, ai ča ne vidiš, Bog te ne 
vidija! 

Pa se povukla u pozadinu i zastala u promatranju. Oči je široko raztvorila, da 
joj ne izbjegne zanimljivost događaja, usta izvalila, kao da u njih želi smjestiti rieči, 
koje očekuje željno, a ruke prekrižila na trbuh, da upodpuni ugodnost položaja. 

Otac se onda digne, razvuče ustne u osmiehu, prinese ih sinu pa izust ibojažljivo 
i važno ujedno, kao da težkim, naprezanjem mozga ustvrđuje nestalnu činjenicu. 

A nu, eto ti doša, an? 

Pa ga potapka po ramenu i nastavi slobodnije: 

E, neka, neka! Dobro je! A naresta si, an? E, neka, neka! Dobro je i to! 

Štucne. Pa smieškom potraži opravdanje. 

Onda se naglo okrene ženi i dobaci joj krupnim, Ijutitim glasom, koji je trebao 
iztaknuti njegovu prevlast u kući: 

A vidi je, molin te ki Isukrsta! A ča si se inpjantala tu?! A ča ne vidiš da ti je 
sin doša? Oli si se pošenpjala? 

Govor mu je prekidala štucavica, koju je nastojao prekriti. 

Majka onda priđe lieno- Rebcu, gledajući ga izpođ očiju nepovjerljivo kao 
stranca. 

Poljubi ga hladno, pa izusti, da izpuni tišinu: 





O mtiko moja, ča si narestal Ne bi te bome više ni pripoznala. O vidi ga, molin 
te, vidi! 

A otac stao štucajući isticati svoju mudrost: 

Ma ajde, Bog te vidija, nemoj tu... hkc .,. svašta divaniti, Oli bi tila da ne 
reste?! Ca ti je palo .., hkc .,, na pamet?! 

Pa izvali tiše, kao izvan razgovora: 

O vrag odni i štucavicu! Baš me se morala privatit, vrag joj sveca ćaćina i 
materina! 

I odmah nastavi prvom mišlju: 

Pa svak reste. To se zna samo po sebi, A to su i likari rekli. 

Pa se u povjerenju obrati sinu: 

Je li tako an? 

A on se smieška zbunjeno i traži rieč, da odstrani neugodnost. 

Pa tmnači: 

Je, japek, znate, tak vam je to, to., ,to je od promene zraka, japek! Gore je 
klima drugčija, znate japek! Gore kiša pada mnogo, pa sve brzo raste. Joj japek, 
da vidite kak je gore trava visoka, ovak vidite,,. 

Pa se Izdigne na prste i pokretom ruke označi visinu daleko iznad glave. 

Nastavi življe u uvjerenju da je postigao zanimljivost: 

I trava, i cveće, i drveće, sve tak brzo raste, pa znate japek, i mi ljudi. Eto 
japek, zač sem ja tak narastel! 

I završi zadovoljan u čvrstom uvjerenju, da je rieč »japek« postigla željeni 
učinak. 

Otac zinuo u nerazumievanju. Upija pažljivo nerazumljive rieči i popraćujc ih 
nepovjerenjem. 

A majka se povukla uplašena, kao da očekuje napadaj. Pa ponovo počela po¬ 
većanim zanimanjem pratiti događaj. 

Ali događaj joj izbjego nenadano. Otac ga izključio riečima, nepovjerljivim i 
priekomim ujedno: 

Dobro, dobro! Razumin, razumin! 

A Rebac prihvati priliku, da nerazumljivim govorom istakne svoju gospodštinu: 

Da, da, japek .., gore nije tak kak ti pri nami. Gore svet bolše zgledi neg ti tu 
pri vami, japek. Gore je, japek, i živlenje bolše i lepše neg ti tu pri vami, O je, je, 
japek, gore je mnogo bolše i lepše!.,, 

Opazi bies u otčevim očima, pa zbunjen i prestrašen doda tiše: 

Je, japek, tak barem zgledi, 

A stari zadihtao uzbuđen, zakolutao očima u biesu, pa izvalio razdragan: 

Čuješ ti! Odi ti koragu s tin tvojin »japekon«! Ja san tebi ćaća, a ne nikgki 
»japek«, jesi me čuja i razumija!... 

Pa nastavi uvrieđen, zatežući u svladavanju: 

Odniiii ti vrraaaag toga »jaaaaaapeeekaaa«!.,, 

A »japeka« je rastegao podrugljivo i pri tome isplazio svoju krupnu jezičinu, da 
pojača ironiju. I pljunuo biesno. 

Onda se podigne naglo, rastegne se snažno nasred sobe, očima prevrne biesno, 
sjevne, i uputi se sinu. Htjedne mu dati nogu odstrag, ali se svlada s naporom, da 
skrati selu radost. 

Time je susret bio završen. Ali na nj se nije zaboravilo. Zasjeo čvrsto u sjeća¬ 
nju, pa vabio pomisao na sebe. I razpaljivao gnjev. 

Na to su Rebca upozorila seoska dječurlija. Skrivena iza ugla, pod zaštitom 
čvrsta kamena, vikala su podrugljivo; 

Doša dotur kući, a ni pozdraid ni ćaću, ni mate^! 

To je u Rebcu razbunilo gnjev i izazvalo srdžbu. Nije ga smetalo što dječurlija 
bleju za njim. Bolilo ga usiljeno bontonsko držanje roditelja. To je izazivalo prezir 
prema njima. Pa mu počeli pomalo otuđivati. I počeo' se osjećati strancem u nji¬ 
hovoj sredini. 

Ubrzo mu dosadi monotoni život sela. Žudio je promjenu. A odnikud se nije po¬ 
javljivala. 

Onda mu sine misao: 

Runjac! Runjac bi moga pomoći. On je oficir na nikon velikon vaporu, Asti 
mande! To bi bi život. Živi bi ki mali bog: svoju kabinu, svoju plaću svaki prvi, i 
šta OŠ više! Bi bi sritan, a to je glavno. To je, metnimo reći, najglavnijel Sritan bi bi! 
Asti! Svoj čovik! Asti! 

Misao ga razvedri, oduševi. Pa joj se preda sav. 

I odputuje u grad Runjcu. 

Susret je bio srdačan, prijateljski, (Ovoga puta Rebac nije zaboravio pozdra¬ 
viti), 

I Runjca je misao oduševila. Sipao je rieči razdragan: 

Naš vapor vavik krca u Splitu puno robe, pa je vozi u Šibenik i Sušak, A triba 
biližit ča se ukrca, a ča izkrca, da kontu budu čisti. To san mora činit ja, ma ti se 
ja puno ne razumin u tu prokletu matmatiku. A ti si učevan čovik. To je ki stvoreno 
za te. Imaš dobru plaću, dobro ist, dobro spat. Ništa ti ne će falit, Biš čovik i po. 

Onda se odšetaju do kapetana. 

Našli su ga na kapetanskom mostu, kako se zabavlja braneći galebove. 

Rebac ga pozdravi već s pramca, da poslije slučajno ne zaboravi. Pa popostane 
da ga promotri. 

Bio je to postariji čovjek, u poodmaklim godinama. Duga biela brada tiho mu 
padala na bielu kapetansku bluzu urešenu zlatnim dugmadima. Očnjaci mu izsko- 
čili, kao natečeni. A nos se zavinuo u visinu, kao da želi zarezati oblake, biele i bar¬ 
šunaste. Strog, oštar pogled odražavao je službenu nadmoć nad ostalima. 

Rebac mu pristupi sa strahom, A Runjac iznese misao. Ona ga oduševi, pa pro¬ 
spe radost i dobroćudnost. To Rebcu dođe iznenada, pa mu poveća radost. 

Onda odtapkaju raspoloženi do kapetanove kabine. Tu kraj krupne boce rakije 
ljutice i vienca suhih smokava urede stvar: hrana, plaća i plovna kuća. 

Rebac se onda povrati u selo, da sakupi svoje stvari. 

Spremao se potajno. I nikom nije ništa govorio. Bio je zabavljen mišlju: 

Vidit ću svita, sela, gradova! Vavik partit! Imat ću svoju gabinu, svoju plaću, 
i šta OŠ više! Ni se triba više brigat za ništa! Bit ću sritan čovik! A to je glavno, 
najglavnijel Vidi se da san se rodi pod sritnon zvizdon! 

Nasmješi se zadovoljan, kao žena nakon vjenčanja. 

Onda se prošeta po kući. Zaustavljao se pred stvarima, promatrao' davno, za¬ 
boravljeno djetinjstvo' i to ga gane. Pa iziđe na zrak. 

Vani ga dočeka visoko plavo nebo i pair bielih, krupnih oblaka, koji su odlazili 
tiho. Onda mu pogled pane na more. Pričini mu se kao da ga je tek sada uočio. I bi 
mu čudno. Pa mu se približi, I zagleda se u nj. 

Pro'zimo kao fino, izbrušeno staklo. Vidi se dno, alge i par raka skrivenih iza 
kamena. Propliva koja riba i zablješti se na suncu kao radost. A povrh svega nje¬ 
gov odraz leluja se tiho kao meka poljska trava u sutonu. Vidi se točno : kosa se slo¬ 
bodno prosula po čelu, a hlače na vjetru lepršaju kao zastava nedjeljom na crkvi, 
izprana i čista. Potraži oči, da odkrije tugu. AH ih ne nađe. Utonule u sjeni, pa se 
ne naziru. 

Onda se okrene. Mahne moru rukom kao na pozdrav, I ode kući stužen. 

Dok se penjao klonulo u svoju sobu stepenice su pod njim škripale bolestno. 
Činilo mu se, da je to' njihova stara glasba. Ali on ju je tek sada čuo. Otvori vrata 
sobe, a ona starački zaškripe. Zastane, Pa se spusti na sjedalicu klonulo, nemoćno. 
A ona zaškripi muklo, težko. To ga izpuni naglim strahom. Pa zgrabi prestrašen 
spakovane stvari. I ode neopažen. 

A nikoga nije pozdravio. 



i 

ISMET ŽUNIĆ: 


POKOP 

»DIVLJOJ MAČKI« 

Razbile se sanje: srdce moje 
nestalo je sreće što me grijala. 
Ođletit ću na premrzle hvoje 
srkat’ zimu makar ne prijala. 

Pokđpam ono što ću uviek nositi 
plakati ću, a suzama svoje oči 
sumorne tmine neću orositi. 

Lutat ću cestom, kojom ukletost toči 
tugu meraka, aV neću smokrit oči! 


PLAČ 


»BRUNJl« 

Spontani drhtaj vilica 
predznak je plača, 
iz njeg skrhana i bona 
duša ojača. 

\ 

Plači, aV da ne vidi nitko 
jer roniš izkrenost u stanju tečnom, 
a to je tako, tako pitko 
u karasevdahu i bolu vječnom! 


SREĆA NA TABUTU* 

Daljina i vrieme srdce mi kljucaju 
ko hrastovu koru žuna gvozdena kljuna. 
Sjećanja u meni njenim glasom kucaju. 

Vrč mladosti moje sve se više prazni, 
ko leptir leprša izkopnjena nada, 
u kavezu duše gdje čamu ju razni 
trenutci sreće koji nujno gledaju, 
kako poput magle prošlost na njih pada. 


* Ldes. 

STANKO GAŠPAROVIĆ: 


RIKARD JORGOVANIĆ 

NEKOLIKO ZABILJEŽENIH OPAŽANJA POVODOM IZLAZKA NJEGOVIH 

CJELOKUPNIH DJELA 


Unatoč rada, koji se razvio u posljednje vrieme 
na području uzkrsivanja hrvatske literarne historije, 
i odkrijvanja zaboravljenih vrjednota hrvatske kul¬ 
turne poviiesti, ostalo je do danas još mnogo toga 
nerečenog i zanemarenog, neodkrivenog i zaborav¬ 
ljenog, naročito iz vremena i dobe sedamdesetih i 
osamdesetih godina, kada je hrvatska književnost 
s pojavom Augusta Šenoe pošla određenim književ¬ 
nim i umjetničkim pravcem. I nije mala zasluga 
svakog pojedinca, koji na tom području iz te zabo¬ 
ravljene riznice blaga i znanja hrvatske književnosti, 
poda bilo kakav material našoj suvremenosti. Jer 
književnost ne žiivi samo od književnog i umjetnič¬ 
kog stvaranja suvremenih književnika, nego često 
osvjetljivanjem i probuđenjem zaboravljenih vrjed¬ 
nota prošlosti ukazuje na kulturnu baštinu i predaju 
davne prošlosti, , 

Kada sam pred koju godinu uzeo u cjelokupno 
izpitivanje književne vriednosti zaboravljenog hr¬ 
vatskog književnika Rikarda Jorgovanića i upozorio na njegova djela, nisam niti 
slutio, da će mi to pružiti priliku, da se upoznam s prof. Julijem Benešićem, koji 
me je jednoga dana prošle godine pozvao i rekao mi, da kani skupiti i izdati 
cjelokupni književni material ovoga pisca. I ono što je nekada bila iluzija danas 
je provedeno u stvarnost i cjelokupna djela Rikarda Jorgovanića izlaze u redakciji 
Julija Benešića, a u izdanju Hrvatskog izdavalačkog bibliografskog zavoda, I baš 
ovaj momenat čini mi se najzgodniji, da malo osvježimo uspomenu i upoznamo djelo¬ 
vanje književnog rada Rikarda Jorgovanića i da damo pregled njegova rada, s po¬ 
većim osvrtom na njegovo pjesničko djelovanje, 

U množtvu apostola hrvatske knjige, koji su poput meteora bljeisnuU na obzorju 
literarnog parnasa, i nenadano ugasili svoju luč preranom smrću, javlja se godine 
18/3. u hrvatskoj književnosti ime, danas već novom pokoljenju sasvim nepoznatog 
1 gotovo zaboravljenog pjesnika, pripovjedača i feljtoniste Rikarda Jorgovanića 
(Fliedera), činjenica je, da mi o mnogim svojim književnicima, kako sam to već 
naglasio pišući o Jorgovaniću, znademo veoma malo, često gotovo ništa, a baš ne¬ 
poznavanje vlastite književnosti urodilo je kod mlađeg pokoljenja sumnjom o bez- 
vriednosti naše tragične, ali bogate književne prošlosti. Istina je, da su pisci pet- 
desetih, šestdesetih i sedamdesetih godina, a često i oni koji su se kasnije javili, 
slabi umjetnici, i otuda je donekle razumljiv nemar za književnu vrieđnost literarnih 
djela tog vremena i nezanimanje iztraživača, ali kao prvo stvarno razdoblje 

intenziivniljeg literarnog života u našim stranama i kao nastavak ilirskog shvaćanja, 
koje je držalo literaturu za sredstvo nacionalne svrhe, ono je veoma važno za razvoj 
same hrvatske književnosti, i odtuda naša puna odgovornost i skrb, kojom je po¬ 
trebno pristupiti njezinom preporođenju. Rad prošlih pokoljenja uvielk se čini ne¬ 
znatnim i sitnim još i za to, jer ga gledamo iz perspektive današnjeg vremena i ocje¬ 
njujemo suvremenim pogledima kritičkog aparata, a u literaturi i književnoj historiji 
treba uviek gledati što je netko značio za svoje vrieme, pa da mu se može dati pravo 
mjesto i odrediti njegovu pravu i punu vriednost. U vrieme do Šenoe nije nastalo 
nijedno veliko, značajno i snažno djelo, ali se svuda opaža važnost strujanja u 
književnosti tih godina, dolazi do nabacivanja problema o vriednosti i književnoni 
strujanju, a istom u sedamdesetim godinama počinje se tražiti i cieniti talenat i 
prava umjetnost u književnosti. Pisci nastoje da nađu svoj vlastiti izraz i sve se više 
javlja težnlja i za pravim umjetničkilm izrazom. 

U vrieme Jorgovanićeva života čitava literatura bila je koncentrirana oko ča¬ 
sopisa. Kada je Senoa kao urednik »Vienca« uveo u časopis cieli niz mladih pisaca 
i tako postao učiteljem novijeg pokoljenja hrvatskih književnika, javlja se godine 
1873. Rikard Jorgovanić (rođen 10. travnja 1853., umro 24. listopada 1880.) baladom 
>'Sastanak«, od koje zapravo datira njegov intenzivni rad na polju književnosti, te 
će do konca svog literarnog dijelovanja, koje traje samo svega sedam punih godina, 
dati hrvatskoj književnosti cieli niz pripoviedaka, pjesama i feljtona. 

Nedvojbeno je, da je Jorgovanić bio zanimiva pojava u našoj književnosti. Već 
nakon njegove smrti Šenoa vapi nad njegovim grobom, da je njegovom smrću izgubila 
naša beletristička knjiga jednu od najboljih sila. I zaista, svi Jorgovanićevi kritičari, 
kojih istina nije bilo na pretek, nalaze za njegov pjesnički i prozni rad same pohvale 
pune priznanja, tako da on i za života i poslije smrti doživljuje samo pozitivne 
kritike, koje se sve kreću oko Šenoinog suda. Kao pjesnik, veli Šenoa, bio je Jor¬ 
govanić upravo tako valjan, kao i novelista, te mu se naročito lirske pjesme (na pr. 
Mletačke eleglje) odlikuju nježnim oajećajem i realističikim pravcem. U svojem 
razvitku naša ise je lirika vinula do sve veće misaonosti, a ton joj je često žalostan 
ili elegičan. Zbirke pjesamia rado se zovu elegdje (tužaljke), pa tako imademo od 
Jovana Hranilovića »Žumberačke elegije«, od Franje Cirakija »Florentinske eledije«, 
od Andrije Palmovića »Zagorske elegije«, a, kako smo već spomenuli, od Rikarda 
Jorgovanića »Mletačke elegije«. Kompoziteija elegije različita je od kompozicije 
ostalih pjesama. Ona nam podaje suvisli lanac slika i čuvstava, dopušta pjlesniku 
slobodan pogled po svietu i životu, a prielazi od slike k slici nisu smjeU i odvažni 
već laki, gladki i prirodni. Valovlje glasa čuvstava, koje se tu i tamo mienja i prepliće 
spada k bivstvu elegije, a Jorgovanić ga je istiniktom svoje pjesničke duše doveo 
do slikovitog, proosjećanog i čuvstvenog udubljjivarija misli, kako to vidimo ,u 

ovim stihovima: 


A na brodu pjeva momčad mlada 
Krasne pjesme hrvatskih junaka, 
U oku im ponosa je zraka, 

U srdeu veselje, bujna nada. 

Ili: Vidim ondje brodić pristajati, 

Nema na njem jarbola ni stiega, 

Nit se s njega naška pjesan liega, 

Sinci te se stide, jadna mati! 

Pa dalje: ...U zaborav - raci, 

U propasti Mletaka driema slava, 

Dok tamo dalje preko morskih splava 
K slobodi plove hrvatski junaci! I t, d. (»Mletačke elegije«) 

Jorgovanić je zaista bio pođpuna i najčišća lirska narav. Bio je Ijubki idea&ta, 
i ako je kroz njegove stihove kadkad zazvonila sjeta — to su bili zvukovi iz onoga 
kuta njegove duše, odkud se glasala njegova individualnost i tugaljivi osjećaj. O 
lirskom, eminentno lirskom pjesniku (a to je bio Jorgovanić) govore najbolje njegove 
pjesme. Svakako jedan temeljni ton probija iz svega što jie napisao; on bijaše pjesnik 
srdca i čuvstva. I kad se povede rieč o takovu pjesniku, mnogo zanimaju epizode 
njegova života zanima sredina u kojoj se je pjesnik kretao, časovi, koji su bili 
sretna inspiracija njegovih stihova. Ali kad bi zavirili u taj kut njegova života, našlii 
bi u jednu ruku tužnu kroniku jednog pjesničkog trpljenja. Koga zanimaju te poje¬ 
dinosti, naći će ih u njegovu životopisu, a mi ćemo ostati kod njegovih pjesama 
koje najbolje svjedoče o tegobama njegove duše. Niti u jednoj pjesmi nije Jorgovanić 
tako jasno prikazao svoj životopis, kao što je to učinio u pjesmi »Zašto«, gdje pjeva: 

Potonule su moje šajke, 

U mojoj duši gotov slom: 

Još malko — pa me bilo ne bi. 

Još malko jači bude V grom. 

i onda završava: Nek orlovi mi kljuju prsa. 

Znam, kad mi srdce stanu grist: 

Tek ljubavi i pravde nac će 
/ pjesme u njem izvor čist! 

Nije Mihovil Nikolić bez osnova godine 1902. pisao o Jorgovaniću, kao o pra¬ 
vom pjesniku, i o njegovoj poeziji kao o lirici, koja je uviek suvremena. Nije ostavio 
za so om, veli Nikolić, niti palača, niti zapisa — ostavio je svoje siromašne pjesme, 
koje ako i nije zadesila sudbina zaboravi, a ono ipak nisu čitane i nisu ljubljene 
u nas, kao što su zaslužile, 

U podruoj^u hnke, Jorgovanić je bio pjesnik »vatrenih osjećaja, biranih ideja, 
umilne refleksije. Čas žestok i gromoran, čas nježan i mio, a uviek jednako naravan, 
neprisiljen i sladak. Malo koji od liričara progovara tako snažno od srdca k srdcu. 

^ trune mu zvuče neprestano novim glasovima. Pjesme su mu i raznovrstne i privla- 
cive, te umiju u duši probuditi trajno zanimanje, U njima nema ništa obična i tri- 
vialna. Bez svake afektacije djeluje harmonija njegovih stihova na našu dušu čudesno 
i neizbrisivo. Njegove su pjesme svagda bogate sadržajem, a s formalne im je strane 
bitno obilježje uzorna stilistična lapidarnost«, da se poslužimo sudom Jorgovanićeva 

kritika M, Hirca. Usvajarajem tog suda, dovoljno smo naglasilj njihovu vriednost, 
i u tom pogledu ne treba nekog podrobnijeg ocjenjivanja. 

Pjesme Rikarda Jorgovanića mogli bi razdieliitii na ljubavne i rodoljubne, uz 
neke političke, koje su živi odraz ondašnjih sukoba, ali s malom, gotovo nikakvom 
umjetničkom vriednošću. Ljubavne su mu pjesme pune varianata, kratke i suptilne, 
a često puta duge i građene poput Šenoinih povjestnica, a »čuvstvo mu diljem čitave 
umotvorine Mjuča i vrije, da se onda podkraj smiiiri i slegne poput vulkana iza 
velike provale« (Hire). Jorgovanić je u svojoj unutrašnjosti dubok, ali nemiran i 
nestaložen pjesnik, te se iz njegove ciele poezije naslućuje kondenziran spiisao 
s određenim tonom i s nemirnom, olujnom primjesom vanjskih okolnosti. Kada bi 
pri ocjenjivanju pjesama uzeli kao hitno osjećaj, morali bi najpozitivnije oci'eniti 
njegov pjesnički rad, a većini njegovih pjesatma pripisati autobiografski, karakter. 

Što je ljubav — Ljubav je pjesma. 

Pjesma brzo dočeta. 

Jedva zagadiš — popuca struna, 

Pjesma se svrši i smieša, 

I na strunu obajanja tvoga 

Proza se nemilo vješa (»Ljubav i pro2a«) 

Da je Jorgovanićeva poezija puna boli, vidi se najbolje iz pjesme »Još jedan 
čas«, u kojoj pjeva: 


/ nitko ne će za me znati: 

Nad grobom križ i kita cvieća 
Možebit da te poslije sjeća, 

Što za te patih. 

Lirika mu je vrlo slikovita, puna izrazitih kontrasta, a bez sumnje najuspjelija 
ona, u kojoj miisao crta u kratkim, jednostavnim i preciznim stihovima- Imade 
pjesama u kojima ise ugledao u narodnu poeziju, i opet onih, koje su pune neke 
narodne poslovične oštrine. 

Ljubilo se dvoje vjerenika. 

Žarko Sunce i Vesna ljepota, 

Ljubila se, cieli sviet se sndjo 

Zarad njinih šala i milota. (»Vesna«) 


Slikanje prirode također je znao zaodjeti najpoetičnijim riečima lirskog izraza, 
zato su ga j držali žensikim lirioarom. (»iNoć«). 

Jorgovanićeva rodoljubna poezija nije toliko brojna, ali u svakoj od njih dao 
je upravo dramatski izraz svojem nacionalnom poimanju i uzvišenoj ljubavi prema 
domovini, koja još i danas osvaja svojom neposrednošću i doživljenošću. Da citiramo 
samo jednu malu pjesmicu, koja nam odkriva svu veličinu njegove ljubavi prema 
domovini. 

Domovino moja, silno li te volim! 

Klečeć izpred sudbe, samo za te molim, 

Da te štedi, jer si kao suza mala 
Anđelu u plaču s divnog oka pala. 

Pala usred mora narodnih valova, 

Što te vazda hoće poplaviti s nova, 

Anđeoska suzo, kaži se u cieni. 

Od suze u biser brzo se promieni! (»Amđeaska suzo!«) 

Od svih Jbrgovanićevih rodoljubnih pjesama naročito se iztiče pjesma »Domo¬ 
vini«, za koju je li Šenoa u najvećem oduševljenju rekao, da je to himnus plamenit, 
živ, »Žalost, koju ćuti pjesnik rad nesreće domovine, ćutimo i mi, pouzdanje u 
njezinu sreću nadahnjuje i nas kao i pjesnika. A nije to samo ,domorodna budnica' 
od danas do sutra. Da ta pjesma korien u pravoj pjesničkoj duši ima, ćutit će se 
i za dva vieka«. 

Baš svagda spominjuć te, majko moja, 

Od boli plamen i od nepokoja, 

I tužno mi je, plakat mi se hoće 
Rad nesreće ti i rad tuđe zloće; 

Al radujem se ipak pored sjete. 

Da Hrvat jesam, da sam tvoje diete, I t. d. (»Domovini«) 

I ljubav hi Jorgovanić, koja je glavni pokretač njegove poezije, mogao pre- 
gorjeti, 


Al jedno mi je, jedno žao: 

Da domovina, sveta mati, 

U okovima ljuto pati, 

I da je toli tiha, niema. 

Da ne znaš, mrije li — U driema?! (»Žalost«) 

Mnoge pjesme Rikarda Jorgovanića mogu se i danas čitati, dok se u nekim 
zbog prenatrpanosti i množtva misli i osjećaja uočuje pomanjkanje pravog i jedno¬ 
stavnog izraza, te mu je u mnogo slučajeva slaba i početnička forma, bez čistog i 
sažetog izražaja, koji zahtieva svaka epoha literarne kritike. i»Ali ovi nedostatci 
izicezavaju u žarkoj navali njegovih čuvstaiva, u jeku njegove duše, koja je hila 
,par excellence' čista, prirodna pjesnička duša«, brani Mihovil Nikolič Jorgovanića, 
premda je i sam uočio taj nedostatak u njegovoj lirici. Na foaju ovog kratkog 
osvježivanja jedne zaboravljene pjesničke ličnosti hrvatske književne prošlosti, 
značajno i vriedno spomenuti, da se njegove pjesme nalaze i u nekim antologijama 
(Šenoa, Kombol), a također je neke poznatije uglazbio Ivan Zajc, 

Na temelju cjelokupnog književnog rada Rikarda Jorgovanića, njegovih brojnih 
feljtona (tiskanih u »Obzoru«) i pripoviedaka (»Mlinarska djeca«, »Divlja djevojka«, 
»Crne niti«, »Ženske suze«, »Ljubav na odru«, »Čovjek bez srdea«, »Žena i Iju* 

bovca«, »Za jedan časak radosti«, »Stella Raiva«, »Iz pensionata«, »Gavan«) mogli 
bi ga obilježiti nazivom »malog hrvatskog Šenoe«. Njegova sudbina, kako sam to 
već uztvrdio u sudu o Jorgovaniću, kao i sudbina mnogih hrvatskih književnika 
nije mu dala da razvije sav svoj literarni talenat, jer je preranom smrću ponio tajnu 
svoga uspjeha sa sobom u grob, ali pokazujući u svom radu izrazito književne 
kvalitete možemo s punim pravom reći, da je umro onda, kada smo od njega naj¬ 
više mogU očekivati i dobiti. Kao većina naših književnika, koji nisu bilo kojim 
zaprekama mogli dati djela snažne koncepcije, ali su svojim radom olakšali razvitak 
drugima, tako i Jorgovanića možemo ubrojiti u one, koji su pridonieli znatni obol 
hrvatskoj književnosti. Literarna će historija objavljivanjem njegovih cjelokupnih 
djela moći sada dovoljno prosuditi i ocieniti njegovu književnu vriednost, ali ne 
će moći, a da ne zabilježi, da će pojava i književna ličnost Rikarda Jorgovanića 
unatoč svega oistati živi primjer hrvatskog književnika, koji je bio žrtva svog knji¬ 
ževnog talenta. 



NIKOLA MUCAVAC; SESTRE 

KRUNO QUIEN: 


S ONU STRANU SNA 


Ođpao kao list sa grane u ne znam kojem danu zime 
na tuđe staklo pade taj neugasivi nemir života i slasti 
te gleda to ljubavno oko bor onaj vjetrom uzneseni 
i pozna iz bliza, na dlanu vidi, ko ugaslu kriesnicu u 

Kako bezkrajno tužno gine ovo sladko izkustvo 
uvile se ruke najljepših želja oko nabrekla vrata, ali 
sve biva znani, praiskonski umor^ umora vječno prisustvo, 
i jedan za drugim svi su tako zanosi pali. 

Al ipak žeđ ova pita odkud upit i rana, 
odkud ta ljubav težka, što trud je tvrđi od smrti, 
sve mislim da netko zloban zbivanjem našim vrti, 
al nije, jer ima i svietli i istinit osmieh dana. 

Ipak utopljen u zelenu tekućinu vječnog pitanja 
život tvrdoglavo kvari mišlju bezazlenu radost, 
koju nosi u tielu, u zviezdama, kao ljepotu mladost, 
al čovjek se nekuda žuri, obsjednut potrebom hitanja. 

Bezkrajno svenut i ljubavnik umora život je moj, 
na moru sam sanjao otajstvene krevete od brda do brda, 
al vidim da nema dna tim strastima, krezub je poj, 
a plitki su bunari i pohote stvarne u krda. 

Neizrecivo ovo što se zove život meni ne da da živim, 
već postajem vješt razmišljati svrhu snova u snu, 
a u obamrlom tielu sa živcima poluživim, 
več rađa se otrov sna, i sve se u patnju zgusnu. 

I niz bezgranične vidike dok plove te smrtne oči, 
osjećam drugi vid gdje raste u vječnost prisutnu, 
a bezćutna je šala s cvietom na grobnoj ploči 
več prazna, jer niti ruke ni kosti ni oči več nisu tu. 


ili jeseni 


danu, strasti. 

VLADO MILICEVIC: 


NALIČJE NAŠEG UMJETNIČKOG 
IZŽIVLJAVANJA 

Vjerujemo doista u sivoje blistave šetnje poid svim tuđim naponima, vjerujemo 
u sve velike zamisli i u sva skladna mudrovanja. Ali nas boli jedna činjenica naše 
rasparčanosti: zar nije otrcano već odavno boriti se protiv jedne dinamike, protiv 
jedne prilično vitalne dinamlike unutarnje hrvatske duše, koja diše kroz naše, Težko 
je staviti se pred problem, ali je pozitivno, da na početku napomenemo; mudrost je, 
bez sumnje, biti velik, ali jle daleko snažnije i elitnije biti jednostavni mudrac ne- 
podvrgavanja svog genija nego samo osobnim zakonima životnih unutarnjih snaga. 
Da se otvoreno izrazim, treba sačuvati vlastiti narodni revolt jedne psihe, koja se 
izživljava odjeljeno od svih sjevernih dekadenca, koja ima vlastiti zakon osobno 
svoje dekadentnosti, ili jezgro vi tosti, koja još ima klicu liasta. Poželjno je, da već 
jednom otvorimo bilo svih snaga u sebi i o sebi, ostalo je prilično bezizgledno i 
blatnjavo, pomalo tričavo. 

Uviek se računalo na neku izvjestnu' zakulisnost, na ilegalnu frontu. Bilo je 
ukusno i moderno boriti se, kad su snage vriele iza zastora, a kad se preobrće u 
zakonitost izgrađivanja, slabićski se povlači, narodnost često postaje otrcana fraza, 
kao da se jedna životna snaga ne može nego otrcano poimati. No kad se postavi 
pitanje: zašto elita ne stvara elitnost izražaja vlastite naše sviesti, zašto se ne para¬ 
lizira jedna kloaka probisvieta, kpja živli od učestalih uništavanja svih idealnih i 
zanosnih vidika, zar sve ne dobiva drugačiju boju? Ne radi se ni o borbi za jedan 
zvuk, ni protiv bilo koje misle prodiranja snaga, aU radi se o koordinaciji jednog 
kompleksa, izživljavanja hrvatskog u svim detaljima. Ostalo je sporedno, premda 
važno. Detalj na pr, može biti i nekoordiniran, jer naša duša uviek nanova osvješćuje, 
radi ubrzano snažno i hatoiletovski skeptički, živi od prebrzih novih spoznaja, ali 
smisao j bit borbe zar ne proizlazi iz naše vlastitosti? Nije bitno tragično, što je 
Križanić svojevremeno u panslavizmu tražio ostvarenje jedne dirljive teokracije 
slavenskog. Ali pozitivna je ta hrvatska borba za vlastitost naših suza. naše mudrosti. 
Danas smo sviestni časova opstojanja, kristalnije prevrćemo po riznici duše, ali tu 
postoji jedan red, koji se stalno prerušava, ako se vidovitije motri, jer se uviek nado¬ 
građuje i vječito se uznaša u bilo duše. Absolutno nismo za ravnu liniju, to je suviše 
otrcan komoditet'buržujskih plitkovića. Mi shvaćamo krivulje duševnog rasta, ali 
čemu kopirati krizu ostalih kojii su daleko od našeg intimnog, čemu neiskreno, 
kriižki proživljavati krize, kad osim toga postoji naša vlastita životna bol, mato- 
ševska bol majke Kroacije, organska krivulja hrvatske izbrazdanosti. 

Govori se o pronalaženju elementa tipičnog hrvatskog u jzičnom smislu, o na¬ 
glašeno hrvatskom, gdje će rieči sačuvati i pojačati smisao našeg i kako nema oblih 
kovne rasnosti u većini naše prievodne literature. Ali zar bi se sve to dalo razma¬ 
trati o sebi, izvan jedne detaljne životnosti, u kojoj se sami stvaramo, proživljavamo 
osobno bilo koju krizu. Mi, na priliku, znademo, kako je Merežkovski samo savršeni 
lutalac, ne po dubinskim izvorima, već da sanjari, da je mislilaca čestica površine, 
da nije najdubinskije njegova domena. Mi shvaćamo potištenost jedne baudelaireov- 
ske zamorenosti, ženstvenost jedne maillolovski rafinirane agonije, problematiku 

Dostojevskog, Golla, Hasencleverove vješalačke studije, zakulisnu pozadinu Tolsto- 
jevu, da se karikira vanjska nesrazmjemost, shvaćamo svu problematičnost protu¬ 
slovlja Istoka i Zapada, a donekle i povezanosti, elementarnost snage početne klice, 
početne jezgrovite tragike, kao i rafiniranost jednog opadanja, čija se tragičnost 
razvodnjava, ali mi to proživljavamo u jednom drugom svietu i u drugom stavu i 
možda još nismo sviestni, ali stvarno, mi nismo bitno ovisni ni od naljdirljivijih ovih 
scenarija, mi smo upravo i samo svoji u svim visočinama li krizama, kao što je Tol- 
stoj svoj i Baudelaire svoj, jer postoji zakon našeg vlastitog prolaženja kroz krize 
naših snaga, koje se šire u sve vidovitijim obrisima, jer se naš hod snažno razvlači 
i u širinu i u dubinu, i jer je konačno sve to oblik naše, samo naše borbe za usponom. 

M, Barres se dlirljivo uobražava sa tom energijom zasebnog stvaralačtva: »Ne 
znam da li ju volim; trpnjom nastala u meni, ona je postala neizbježnim sredstvom 
mog razvoja«.* Jer krepost te energije svi n^i odviše Ijubljasmo, samo neki izvjesni 
»modus« hoće, da se eliminiramo, ali ona ostaje u nama kao najčulnija potreba. 
Ona nam se nameće, kao Barresu Lorraine, ona je »dubok i opojan dio našeg ja«. 
Ne treba se zanositi mišlju, kako treba da smo savršeno slobodni, kako treba da 
se ne vežemo ni ošto. Jer savršenstvo slobode dobiva pravilan značaj, kad nije 
vezano nikakvim tuđinskim kulturnim iživljavanjima. Svoji smo i to je najhitnije, 
sloboda se u nama i kroz nas izživljava. Svi pjesnici, lirici s najčulni(jiim mesom, 
sanjari koji stvarnost uočavaju dubinski, snatre o svemu u atmosferi svoga tiela, 
svoje krvi, duše. Zar ne shvaćamo, kako se ovdje tako divno, uprfavo letargični 
opojno uživa. Kao drevni ramiayanski mudraci znademo, da tu diše bilo zemlje, 
koja spontano teče i oksidira, daje boju, najtragičniji i najpozitivmilji, naijsnažniji 
hrvatski san i hrvatsku javu, hrvatsku iluziju i stvarnost. Prava je na(ša veličajnost, 
da primimo i shvatimo tu fatalnost naše sreće i kobi, jer to je samo jedan živi osjećaj 
naših granica, koje se protežu u bezglcdnost. 

Umjetnost se iz tog pojmovanja razvlači nenametljdvo, upravo prozirno zakon¬ 
skim rasnim stvaranjem. Prije ulaženja u stvar dobro je da se podsjetimo jednog 
od glavnih provoditelja unakrsne borbe prijeratne misaone zakrvavljenosti. »Smisao, 
bit i poviest umjetnosti govori zato, da je umjetnost u neprekidnoj i organskoj vezi, 
u neprekidnom kontaktu za smislom i poviešću družtvenih odnosa. Samo duh, koji 
se podredio smjeru svog vlastitog vremena, samo takav duh može dati u umjetnosti 
nešto organski... Kad ljudi principijelno odbacuju umjetninu zbog njene tendence, 
oni se ne određuju kritički spram dotične umjetnine, nego spram te tendence, što 
je to umjetnina propovieda,* Treba jednom načelno pročistiti pitanje, šta znači ten¬ 
denciozna umjetnost i da li se uobće kao takova, odielito može posmatrati. Krivo 
se poima tendenca isto kao što se krivo poima i larpurlatizam. Umjetnost je živući 
organizam, koji sintetizira u jednnom visokom stupnju sve životne komplekse raste- 
nja, on je savršena obava ideala unutarnje boje, zvuk, miris, osjećaj, misao i naj- 
kobnija i najsrećnija problematika čovjekova, ona nas frapira svojom genijalnom 
zaobljenošću, podatnošću smislova, raskošnošću jednog novog pogleda na čitavu 
problematiku unutarnjeg čovjeka. Zavesti se od pomisli, da je umjetnost igra i varka, 
znači obesnažiti detalj jednog prodirućeg izživljavanja, koji je s nama bio povezan 
kroz sve kritične časove razpadanja i građenja. Prema tome i umjetnost ne možemo 


* F Duhourcau: La voix ioterieure de M. Baires, str. 65. 

* M. Krleža: Eseji I-, str. 267. 

odieliti nj od čega, jer umjetnik sve proživljava na daleko snažniji, zahvatniji, pro- 
dirniji način. Opravdano je nekom liriku, koji kaže, da bi tek umjetnik mogao, kad 
bi bilo moguće, dati konačnu sliku ispravnog shvaćanja jedne epohe. Zato naciolna 
sviestnost suvremenog čovjeka ni u kojem slučaju ne može djelovati »tendenciozno«, 
prosto s razloga, jer je sve to skupa jedan život, jedna krvava kriza da se dižeš, 
čežnja da dišeš. 

Dižemo se u eru sviesti, jer je sanjarija neki sitni detalj te sviesti, pošto zapažaš, 
sviestan si nečega, što drugima nije prisutno iznutra. »Pronalaziti, iznalaziti, znači 
razumjeti. .. Ples nema zadaće da me prenese odavle tamo; ni vjera, ni čista poe¬ 
zija, No one me čine više prisutnim samom sebi.« (P, Valery),*' Sve se to hvata vir¬ 
tualno, sve je to jezgrovita mudrost zbivanja. Konstrukcija ne zadovoljava, ali je 
sam picv kroz konstrukciju, elipse, kružnice u nepovratno sebe i van se izlazi 
prcobraćen, znalački jak. 

Ne slažem se u svim detaljima s Bretonovim surrealističkim naziranjima na 
umjetnost i život. Ali jedno mi se sviđa, što bi on htio da surrealizam zahvati sve 
predjele života, kn|iževnosti, uobće umjetnosti, znanosti i svih prodiranja u sebe i 
kroz sebe u ostalo, Ne ćemo se upuštati u pitanje, je li to opravdano ili nije, važno 
je da se ipak počinje nazrievati, da umjetnost znači život, elementarno zahvaćen. 
Tu kucaju sva bila, sva srca, jer prolazimo u doba, kada je život upravljen na jedan 
silno ubrzan tempo, koji naslućuje budućnost. 

Postavlja se pitanje: kako bi za nas bilo, kada bi na osnovu naše krvi ili proš¬ 
losti zapali u bezživotnu statiku. Najpreča nam je dinamika za buduće. Da se gasse- 
tovski izrazim: ne smijemo biti samo ono, što »jesmo«, već i ono što »stvaramo«. 
Gasset dobro ulazi u problem antički čovjek i evropljanin su podjednako zaokupljeni 
budućnošću, ali prvi podvrgava budućnost načelima prošlosti, dok evropljanin pušta 
više slobode budućnosti i novini kao takovoj. Naša hrvatska problematika stoji na 
početku jedne budućnosti, koju ćemo mi stvarati, zato je bilo i toliko zadahtano, 
jer tjera brzo, vječito se prelazi, vječito biva iznad. Naš umjetnički zakon ovdje 
je upravljen u svoj pravilni oblik rasteće naše elastičnosti, u svim smjerovima. Duša 
i osjećaj, nagonske prasnage zemlje, tipično naša izživljavanja najpozitivnija su 
priprema i sve je: san u budućem. Ali u svom hrvatskom okolišu i u svojoj hrvatskoj 
problematici umjetničkih kriza i uspona. 

Mislim da je ovo dostatno, da se barem donekle osvietli jedan načelni nespo- 
razumak. 


* P. Valery: Calepin d’un poete Oeuvres, str. 184. i 185. 


BRANKO KLARIC : 


JA PJEVAM O BOGU 


Ja pjevam pjesme o Bogu 
i pjevam o Njemu hvale, 
ja drugo pjevat ne mogu, 
jer sve su se moje moči 
prema Bogu uztalasale. 

1 Boga su pune moje noći, 
i Bogom su obasjani dani moji, 
i srdce moje uviek je s Bogom, 
ili Ga hvali, ili Mu se moli, 
ili Ga se boji. 

Moje srdce u Bogu živi 
i ne može da pjesmu bira, 
ono je svirala u Božjoj ruci 
i samo pjeva i svira 
pjesmu koja se svidja — Bogu, 
ja drugo pjevat ne mogu. 

Ja u tom nalazim sreću, 
da pjevam, kako Bog hoće, 
i nikad drugo tražit ne ću, 
pa snašli me svi preziri 
i obuhvatile sve samoće. 

Ja pjevam pjesme o Bogu 
i mnogo dobrih dana imam, 
al gutam i suzu mnogu, 
i sve to od Boga primam, 

(i opet vraćam Bogu), 
i samo dalje o Njemu pjevam, 
ja drugo pjevat ne mogu. 

PETAR LIPPERT: 

RAZGOVOR S LJUBITELJEM KNJIGE 


Jedva što je sjeo u moj naslonjač, već mu je pogled prešao redovima mojih 
knjiga i pisaćim stolom, ne bi li možda odkrio, koju novu knjigu. Drage volje nisam 
htio opaziti taj pogled, pa sam živo govorio o drugim stvarima, koje mi se doista 
činjahu važnijima. 

Međutim nije dugo izdržao kod tih predmeta. »Odkrio sam vrlo zanimljivu 
knjigu,« rekne bez okolišanja, »i odmah sam je nabavio, ma da je prilično skupa.« 

Sad je na meni bilo, da pitam, kakovu je knjigu pronašao, pa ipak sam tek 
uzdahnuo: »Doista, kupovanje je knjiga skupa stvar. Često čovjek nasjedne i kupi 
kakvu knjigu na temelju pročitane kritike ili pak na preporuku prijatelja, a ipak 
nema na tom ništa osobito.« 

»Da«, spomene on, »tako se i meni dogodilo. No sad sam postao oprezan. 
Ali veselje je toliko veće, kad čovjek jednom nađe zaista uspjelu i dobro napi¬ 
sanu knjigu.« 

Još uviek ne htjedoh ništa čuti o njegovoj novoj knjizi. »Kažete, da knjiga mora 
biti uspjela i dobro pisana. O tom vas već dugo htjedoh pitati: Što stvarno očeku¬ 
jete, da će vam pružiti neka knjiga? Znam, da straistveno volite knjige i da svuda 
za njima tragate, što vam zapravo pruža knjiga?« 

Učinilo mu se to pitanje novim. Njegova ljubav svakako nije bila do sada 
sviestna i promišljena. On je nekoliko ćasaka razmišljao. 

»Da, knjige? Uviek sam vrlo radoznao, kad ugledam novu knjigu.« 

»Radoznao? A na što?« 

»Pa, može li mi knjiga štogod kazati, hoće H u meni potaći pobude i uobće 
kakva je, ka-kav joj je način.« 

»Razumijem vas, radoznali ste o knjizi, onako kako smo inače radoznali o čo¬ 
vjeku, kojeg smo prvi put upoznali.« 

»Ovakve radoznalosti o ljudima zapravo i nemam. To se i onako ne može 
posve prozrieti.« 

»Ali za knjigu smatrate, da je možete prozrieti?« 

»Svakako, meni nije potrebno prozrieti i njenog pisca. Čovjek je uviek mno¬ 
gostran, njegove misli imaju najvećma mnogostruki smisao. Rekao bih, različite 
slojeve smisla i mnienja. No njegove su rieči jasne, pa stoga ima i njegova knjiga 
samo onaj jedan smisao, koji upravo mogu imati rieči.« 

»Pa zbog čeka onda razpravljaju ljudi toliko o tumačenju mnogih knjiga?« 

»Bit će tomu vjerojatno razlogom nedosežnost izraza. Rieči su doduše jedno¬ 
značne, ali nikad posve dovoljne, da priobće smisao, koji one hoće imati, I tada 
se javlja spor o tumačenju ponajviše zbog unapried stvorenih mnienja i želja samih 
tumača. Oni bi htjeli prigrabiti knjigu za svoju stranu.« 

»Ne biste li vi nikad toga učinili? Vi se toliko bavite knjigama. Možete li 
sasvim mirno poslušati glas neke knjige, a da joj ne upadnete u rieč vlastitim 
mislima?« , 

»Svakako, da joj upadam u rieč,« on postade vrlo živahan, »no što je u tomu. 
To je baš prednost, koju ima knjiga pred čovjekom, S knjigom mogu pustupati 

kako je mene volja. Mogu je dohvatiti ili je pak odložiti. Čovjek ima svoj (sat za 
svaku knjigu. U svaki drugi sat bila bi nam ta knjiga na smetnju. Ja mogu njen 
govor prekinuti, mogu ga uzvratiti vlastitim mislima, mogu poći dalje od knjige 
zanesen u vlastiti pokret možda samim čitanjem tek nekolikih redaka. Knjiga je 
pripravna pružiti pomoć i jednaka služi nema zahtjeva, jer on prinosi željeno zasi' 
ćenje ili pobudu ili užitak, pa onda opet nestaje.« 

»No hoće li se pisci knjiga zadovoljiti ulogom sluge, koju dođieljujete njiho¬ 
voj knjizi?« 

»Pisci mogu činiti ili reći, što ih je volja. Gledajte, kod -neke doista dobre 
knjige ne trebam nikada pomišljati na pisca, koji je pozadi nje. Ja ga zaboravim. 
Često ne znam i njegovog imena, čak i onda, kad sam mu knjigu zavolio kao prija¬ 
telja ili kad me što više ona opija kao dobar napitak.« 

»Međutim ima ipak čitača, koji bi iznad svega voljeli upoznati i pisca ili spisa¬ 
teljicu neke knjige, da vide, kakav je to čovjek.« 

»Toga ne razumijem,« uzžesti se on, »to onda nije više čisto zanimanje za knjigu. 
Takovi čitači uzimaju knjigu samo, da bi im bila povodom, da prozriju čovjeka, 
koji ih više zanima od knjige.« 

»Pa sami rekoste, da s knjigom postupate kao sa slugom, koji donosi po želji 
i onda opet nestaje. Dakle se i vi služite knjigom kao sredstvom za samovoljne 
svrhe.« 

»To je nešto posve drugo, a nalazimo ga u njenoj namjeri — kad je knjiga 
dobra. Takva se knjiga ne će nikada poslužiti bubnjem promičbe za svog pisca. 
Ona će to učiniti za misao, za neku istinu, za neki duhovni pokret. No nije čak ni 
važno kakovu ima knjiga namjeru, samo kad mi služi,« 

»Kako vam može služiti, kad se ne brinete za njenu namjeru?« 

»No kadkad mi uztreba knjiga jedino, da bi samnom zatitrala, da bi u me uniela, 
tako reći, zamah. Moram uviek imati takovih knjiga. Kad mi je raditi, pisati neki 
dosadni list, pročitati smotak spisa, a osjećam se temeljito mlitavim i nerazpolože- 
nim, tada pročitam nekoliko redaka ili stranica prikladne knjige i postajem odmah 
drugim čovjekom.« 

»Ovo je zaista izvanredan uzpjeh za neku knjigu. S tim može pisac biti zado¬ 
voljan, sve kad i ne zna o tome ništa.« 

»Uviek samo pisac!«, poviče već posve nestrpljivo, 

»Sto hoćete uviek s piscem! Pisac mi je sasvim ravnodušan.« 

»Vama je dakle knjiga neka vrst samostalnog živog bića, osobnost za sebe?« 

»Da, i to -živo biće, koje mi je na razpolaganje, koje mi služi, koje ne traži samo 
sebe, kako to čine ljudi. I najbolji prijatelji čine to kadkada.« 

»Prema tomu ima knjiga, koje vam nisu na službu. Na primjer takve, koje vam 
se ne sviđaju, koje vam ništa ne kazuju.« 

»Da, Ali ništa me se ne tiču takove knjige. S njima se uobće ne bavim. Izuzev 
naravno one knjige, koje mi trebaju u zanimanju. To i nisu stvarno knjige, nego 
samo radne sprave, alat. Naprotiv su knjige, koje za sebe trebam, za svoj najosobniji 
život, posve nešto drugo. Upravo -sam stoga tako radoznao, kad vidim, da se u 
izlogu pojavila nova knjiga, hoće li ona biti ili postati mojom knjigom,« 

»Ali i ove knjige, koje postaju vašim knjigama, ipak nisu sve jednake. Po čemu 
mjerite vriednost neke knjige?« 

»Vi mislite vfieclnost za mene samog, jer vriednost, koje one možda u sebi 
nose, je za mene više iili mianjie ravnodušna. No za mene samog? To je težko reći. 
i)vo je također veličina, koja teče. Ima knjiga, koje mi pripadaju samo povremeno, 
koje mi nešto kazuju samo u određene isate.« 

»Razumijem, prema raspoloženju.« 

»Nije to samo raspoloženje. Vidite, ja moram uz svoj radni stol imati uviek 
na dohvatu cieli niz knjiga. Čitam li možda neko vrieme iz jedne knjige, najednom 
se zasitim nje, ona me Uimara. Zasitila me toliko nekom srećom, da upravo moram 
prestati, pa je skoro nježno odlažem. Tada opet gledam druge knjige, koje su do 
mene i nenadano se u meni budi tek za jednom od njih. Tada je odmah uzmem i 
osjećam, da sam neizmjerno uzbuđen, toliko više koliko sam prije bio umoran ili 
pak usrećen onom prvom knjigom!« 

»Slušajte, pa vi uživate upravo na poseban način!« 

»Uživam? Ja samo pazim na različite brojeve titraja, na: ritam svoje duše. 
Prilagođujjem se i tako ona ostaje u pokretu, te stvara nešto. Čovjek ne može u 
najnježnijim duševnim stvarima ništa iznuditi. Niste li vi još ništa slično napisali?« 

»Jest, u tom imate posve pravo. Ali vi vladate umjetnošću, da u stvarnosti 
sve to doživljujete i tako onda vršite. I vi se svakako dobro osjećate kod tog 
postupka.« 

»Da svakako, čovjek se uviek dobro osjeća, kad duhovne zakone sebi mudro 
prilagođuje. To je valjda isti zakon, koji vlada vjerskim područjem: Slušati glas 
inspiracije, dopustiti, da nas vodi duh Božji, u tomu je tajna.« 

Sakrio sam svoje veselje kod ove izreke i rekao tek nešto od prilike kao: 
»Odakle to znate? Toga sigurno niste iz knjige naučili.« 

Or me pogledao nešto zbunjen i razmišljajući. Ništa nije rekao, nego je pošao 
po sve joj navici, a da se nije na razi.anku oprostio. 


S njemačkog preveo Dr. F. Breitenfeld 


DUSKO KECKEMET: 


MOJE MORE 


O more, 

moje milo staro More, 
valovi tvoji mojom krvi teku, 
uzdasi daleki u srcu mi gore 
i bole me strašno i peku. 

More, 

Moje drago nezaboravno more, 
po tebi se kao ladjica moja mladost leluja 
po tebi s olujama moja snaga kuja, 
i preletio bih sada da mogu 
sve livade i gore 

i zaplakao opet uz moje divno more, 
uz moje staro more. 


HRVOJE HARAMBASIC: 


r ^ 





10 ^ 

TUGA NOĆI 


Obnoć mi dolazi diete 
velikih, sanjivih očiju, 
povite kose, 
crne. 

Spomenar, nosi mi, sjete, 
cjelov dalekih snova. 

i r 

kaplju 

biserne rose, 
na oltar vreloga srdca, 
na drhtave usne 
vruće. 

Noćas je mjesec upalio kandilo 
u prozoru mome. 

Zviezde su trusile tiho 
prašinu s minulih čežnja... 


\ 

Dr. JULIJE MAKANEC: RAZVOJ DRZAVNE 
MISLI OD PLATONA DO HEGELA 

Hrvati su vrlo rano organizirali svoju državu. 
Zato spadamo među prve slavenske narode, koji 
su osobito pokazali svoju organizatomu spoi- 
sobnost i smisao za uređen družtven i državni 
život. Posebni zemljopisni smještaj, bogatstvo 
naše zemlje i konfiguracija tla su povod, da je 
naša državna i narodna samostalnost, uljudbena 
i nacionalna samobitnost, pretrpjela strašne 
udarce. Svoju vlastitu državu izgubili smo već 
koncem 11. stoljeća. Tada smo ušli u sklop tuđe 
državne organizacije, osiguravši, doduše, koliko 
toliko svojih prava. Iako je državna suverenost 
bila stvarno izgubljena, ipak misao o samostal¬ 
nosti i slobodi ostala je duboko usađena i živa 
u podsviesti naroda, tako da je u najpogibeljni- 
jim narodnim danima otvoreno progovorila i če¬ 
sto put tisućama života plaćena. O pravu hrvat, 
skog naroda na državnu samostalnost napisano 
je mnogo razprava, članaka, protesta, predstav¬ 
ka, brošura, govora i spisa, ali o filozofiji dr¬ 
žave posjedujemo vrlo oskudnu lektiru. Nemamo 
sistematski iznešenih pogleda o smislu, cilju, 
postanku, razvoju i glavnim elementima države. 
Drugi narodi imaju bogatu književnost o ovim 
vrlo važnim problemima i jake filozofske aukto- 
ritete, koji su dali svoja zaslužena gledišta o dr¬ 
žavi. O bivstvu države počelo se je razmišljati 
već u vremena starih kultura pa sve do danas, 
tako da je doneseno mnogo različitih pogleda o 
bitnim elementima jedne političke organizacije. 
Pojedini filozofi su imali, o tim pitanjima svoja 
vlastita gledišta, koja je na vrlo jednostavan, 
pristupačan način iznio dr. Julije Makanec u 
svojoj knjizi: »Razvoj državne misli od Platona 
do Hegela«. Među najstarije mislioce o državi 
svakako ide Platon, čije je djelo »Država« izdala 
Matica Hrvatska, na hrvatskom jezilcu, 1942. go¬ 
dine. Platon je velik i snažan duh. Izgradio je 
svoj filozofski sistem. On je sin velikog i du¬ 
hom bogata grčkoga naroda. Doživio je propa- 
danje atenske države, što je bilo posljedica du¬ 
hovnog pada Atenjana, gdje je relativizam so- 
fistike oborio sve temelje objektivne istine, što 
je dovelo do lomljenja sVih pozitivnih snaga i 
uzvišenih moralnih zasada. Tragedija Sokrata 
odraz je tadašnjeg niskog moralnog stanja. So¬ 
krat je služio istini, a oni ga osudiše na smrt, 
zato što kvari mladež. Najgori osudiše na smrt 
najboljega. To sve skupa ponukalo je Sokratova 
učenika Platona, da razmišlja kakva bi država 
trebala biti, pa da se ne bi događalo slično. U 
državi mora vladati pravednost — osnovna je 
Platonova misao. O biti pravednosti razmišlja 
mnogo i dolazi do zaključka, da bez iste nema 
obstanka nikakvoj narodnoj zajednici. »Nepra¬ 
vednost dovodi do razdora, mržnje i razpadanja, 
a pravednost do ljubavi, prijateljstva i čvrstine 
društvenih odnosa. Ideja pravednosti sastoji se 
u toma, da svaki na ljestvici časti i vlasti stoji 


na onome mjestu, koje po svojoj vriednosti za¬ 
služuje, i da obavlja posao, po kojemu je po 
svojoj sposobnosti dorastao«. Kao što um vlada 
nad požudom i nagonima, tako u državi mora 
vladati um t. j. najumniji su pozvani da vla¬ 
daju. Od Platona potječe ona: »Kada vladari 
budu filozofi, a filozofi vladari, onda će biti 
sreća«. Dok Platon, kao čisti idealista i sanjar 
pravi planove o idealnoj državi, dotle Aristotel 
mirnoćom objektivna i triežna mislioca, anali¬ 
zira političke prilike i promatra državne oblike 
i piše svoju »Politiku«. Dok Platon traži idealna 
pojedinca kao osnovicu za idealnu uređenu za¬ 
jednicu, gdje ne bi bdo staležkih niti obitelj¬ 
skih krugova, koje pomažu bujanje sebičnosti 
i nedružtvenosti, dotle Aristotel gleda U- obitelji 
osnovnu stanicu družtvovnog i državnog života, 
jer se je i država razvila iz obitelji. »Obitelj se 
proširuje u seosku obćinu, a više seoskih obćina 
udružuje se u državu. Put u drža\m jest organ¬ 
ski prirodni proces, a ne djelo ljudske svoje- 
volje, jer u čovjeku postoji prirodni nagon za 
životom u državnoj zajednici«. Platon i Aristotel 
Su glavni izgrađivači filozofskih sistema u kla¬ 
sičnoj grčkoj kulturi. U srednjem vieku misaonu 
dominaciju imali su kršćanski filozofi, koji su 
izgraditi u skladu sa sv. Pismom poglede na sve 
probleme družtva i ljudske ličnosti. Borba s 
ovozemaljskim teškoćama, jest borba sa tamnim 
i zamaranim silama, koje treba nadvladati, pre¬ 
zreti i u čistoj ljubavi sjediniti se s Bogom. 
Iz ovakve perspektive gledane su sve pojave ži¬ 
vota. Augustin, najveći kršćanski mislilac, gle¬ 
da zemaljsku i nebesku državu, jer su dvie 
strane ljudskoga življenja, zemaljska i nebeska. 
Augustinova država jest idejna zajednica gdj^e 
su članovi povezani istim shvaćanjima i tež¬ 
njom. Državljane zemaljske države osvajaju 
ovozemaljska dobra, borbe i ratovi, a državljane 
nebeske države duhovna dobra prožeta ljubavlju 
Za Bogom. »Između zemaljske i nebeske države, 
kao idealnih metafizičkih duhovnih zajednica i 
izvjestnih konkretnih poviestnih snaga i real¬ 
nosti, koje u svietu politički djeluju, postoji za 
Augustina jasan paralelizam. Zemaljskoj državi 
pripadaju svjetska područja, a crkvi duhovna, 
preko kojih Se u konačnom dolazi do carstva 
Božjega«. Augustin je u teoriji razgraničio vlasti 
između crkve i države. Međutim je poviest do¬ 
kazala drugčije, jer je bilo i te kako velikih 
borba između crkve i države, papa i svjetovnih 
vladara. Velikani misli srednjega vieka. Toma 
Akvinski i Dante usvojiše Augustinovo mišlje¬ 
nje. Paipa je suveren u duhovnim, a car u svje¬ 
tovnim stvarima. »Država je za Tomu organizam, 
koji se temelji jednako na samoj prirodi čovje¬ 
kovoj, kao i na postulatima ljudskoga uma« 
(Makanec). Svrha je države, da čovjekov život 
uzvisi do etičkog života, a ne samo da ga usreći 
u materialnom pogledu. Toma misli, da je naj¬ 
bolje, da je vlast usredotočena u jednoj ruci, ali 
samo ako je ta ruka pravednika. Ako je vlada¬ 
vina zla, bolje je da je razdieljena na više no¬ 
silaca vlasti, ne bi 11 se međusobno sprečavali 
u vršenju zla. Prava odlika vladara je da ne 
žive Za sebe već za svoj narod. Ne smije robo¬ 
vati strastima, već živjeti za ideal dobroga i 
pravednog. Toma je nastojao pošto poto izmiriti 
suprotnosti između crkve i države. Dante pro¬ 
matra duhovni i materialni sviet kao dva po¬ 
sebna života na području, koji Se ne trebaju 
međusobno gložiti ni zatirati. Obadva su pro- 
izašla iz istoga božanskoga krila i preko oba- 


dvije se očituje volja Božja. Tako on kaže »Iz¬ 
među duhovne i svjetovne vlasti ne postoji na- 
dređenosti i podređenosti. Obje su te vlasti, 
svaka na svoj način, organi Božji i božanskoga 
prava. Između duhovne i svjetovne vlasti ne 
postoji takav odnos, da bi duhovna vlast bila 
sunce, od koga svjetovna kao mjesec prima svoj 
sjaj i svoju svjetlost, nego Su te dvie vlasti dva 
sunca na nebu kršćanstva i oba ta sunca vode 
čovjeka, jedno na putu metafizičkoga spasa du. 
še, a drugo na putu u zemaljsku i svjetovnu 
sreću«. Humanizam i renesansa su reakcija na 
srednjevjekovno kršćansko shvaćanje, koje je 
imalo svoje težište u metafizičkoj sferi. Sad je 
težište života preneseno u ovosvjetsku mate- 
rialističku stranu. Počelo se je obožavati čo¬ 
vjeka i život. Pravi sin toga doba jest Nikola 
Michiavelli. On naglašava vriednost čovjeka, 
prirode i prirodne snage. Njegova etika i pravo 
postavljeni su na prirodne osnove. Čovjekova 
prirodna nagonska strana ne smije biti sputa¬ 
vana. Takvo gledanje unaša i u političke za- 
sade. Država je iznad svega. Ona je suverena 
moć. Domoći se političkog cilja dopuštena su 
sva sredstva. Mislioci iza Machiavellia oborili 
su se na njega. Strastven protivnik mu bijaše 
Toma Campanella, poznat po svom djelu »Sun¬ 
čana država« zato što je Machiavelli religiju 
podvrgao politici. Jean Bodin, francuzki misli¬ 
lac, teolog i pravnik naglasuje, da politika ne 
može biti iznad prava. Poslije ovih mislilaca 
obrađuje dr Makanec englezke filozofe Hobbesa 
i Lockea. Hobbes zastupa ideju državnog abso- 
lutizma, jer u čovjeku bdije zvier (homo homini 
lupus) i država mora biti onaj, koji će krotiti 
tu zvier. Zato moć države mora biti čvrsta i 
velika. Zato dr. Makanec s pravom zaključuje, 
da Hobbesova država u stvari nije ništa drugo 
nego noćobdija ,ali noćobdija proviđen takovim 
ovlastima, da može zadrieti u svačiji posebnički 
život, ako to nađe potrebnim«. Nasuprot Hob- 
besu, koji je državi pridavao absolutnu moć 
javlja se John Locke, koji traži što više slobode 
za čovjeka pojedinca. Iza ovih englezkih misli¬ 
laca obrađuje pisac francuzke filozofe Monte 
squica i Rousseau-a, koji su idejni zagetnici ve¬ 
like revolucije za slobodu i jednakost i bratstvo, 
što je na koncu svršilo ipak s absolutizmom Na- 
poleona Bonaparte. Završna razmatranja u ovoj 
knjizi posvećena su njemačkim filozofima 
Kantu, Pichteu i Hegelu; i na koncu se pisac 
osvrće na suverenu gigantsku borbu Europe za 
zapadnoeuropsku uljudbu. »Hegel je posljednji 
veliki lik u poviesti diižavne misli, prema kojemu 
imamo poviestnu distanciju; sve što dolazi po¬ 
slije njega, to vodi ravno u sadašnjost, ravno 
u vrtlog borbe, koja potresa danas našim sta¬ 
rodrevnim kontinentom. U toj borbi na protiv¬ 
noj strani stoji kao zlo — kobna politička moć 
marksizam, koji se začeo kao radikalna nega- 
čija ne samo Hegelove filozofije duha, nego i 
europskog duha uobće, makar je od Hegela po¬ 
sudio dialektičku metodu kao svoje najjače lo¬ 
gičko oružje. Karlo Marks postavlja na prie- 
stolje poviesti baš ono, što je Hegel proglasio 
kao najniže u redu poviestnih vrjednota: sustav 
niaterialnih potreba, nad kojima ne priznaje 
nikakav nadređeni krug vriednosti. Marksizam 
je čedo duhovne pustoši, i iz te njegove duhovne 
pustoši nikla je nauka poviestnoga materializma 
i internacionalizma, koja teži za raztvaranjem 
i raztakanjem europskih nacionalnih organizama 


i njihovih osebujnih duhovnih svjetova. Mark¬ 
sizam je pokušao prodrieti u samo srdce i sre¬ 
dište europske kulture ,ali je tu duhovnu i po¬ 
litičku bitku predhodno izgubio,! Kao njemu 
suprotna robustna snaga pojavio se na poprištu 
borbe suvremeni nacionalizam«. Dr. Julije Ma¬ 
kanec u ovoj knjizi dao je presjek kroz poviest 
filozofije i na vrlo sintetičan način prikazao 
razvoj misli o državi. „ „ . ., 

Grgo Pejnović 


MISAO I RIEČI U »ŠIŠMIŠA« 

Osjeća se, u posljednjoj zbirci Vinka Kosa, 
prisutnost i težina jedne tajne, koju je pjesnik 
odlučio uporno dubsti. Njegova misao ponirući 
u dubinu traži rieči, da je prate do dna noseći 
svietlo u ponorne tame noći i zla. Međutim, 
rieči ne uspievaju uviek sliediti misao, pa ih 
Kos često nateže, popunja prazninu izmišlja- 
n i m riečima, sliedeći — kako rekosmo — uporno 
svoju misao. Sva ta mračna poeovska instru¬ 
mentacija, što ga razdire kroz jezivo šišmišovsko 
ozračje na ovo dvadesetak stranica njegovog 
»Šišmiša«, oskudieva na glasbalima tamnijeg 
tona: rieči nisu tako mračne, kao misao. Daleko 
od toga, da bi Kos imao kakve »mračne misli« 
(njegova je misao sva etička, odgojna dapače), 
ovdje je bilo govora samo o boji rieči. 

Kad smo na tome, ne možemo proći mimo 
njegovog cvieća, ptica, kamenja i voda kao i 
nekih evokacija o šumi i omorikama, jer nas 
te rieči svojom svježinom uvode u isto tako 
svježi nepatvoreni pejsaž, a to je nesumnjivo 
pejsaž njegovog rodnog kraja, što ga je dugo, 
još dječakom nosio u duši i baš zato i uspio dati 
ga 1 nama. Ovo prisutstvo u pjesmi nespomenu¬ 
tih stvari, ova ljepota nedorečenih rieči, ne- 
vrevarljivi je znak pravog pjesnlčtva. Inače na 
svim drugim mjestima Kos izražava sve riečima 
do kraja, hoće da kaže sve, a to opet služi do¬ 
kazom njegove umjetničke savjesti. 

Kos ničim ne će da zauzdava snagu i dubi¬ 
nu svoje misli. Zato i ne čeka dok ona sazrije 
i procvjeta u riečima, dok ne progovori sama 
svojim riečima. Kos žudi svoju misao izka- 
zat, opisati je, ne čekajući u šutnji, pobožno i 
strpljivo onaj neizrecivi čas milosti, kad rieči 
same izviru, da budu isto što i naša misao, da 
nas često i prerastu, kad izplivaju na površinu 
noseći sobom nas same. Zato mu stvari i ne 
izpadaju misaone, nego cerebralne. 

Važno je kod pjesme i to, da se ona ne da, 
ne dozvoljava, čitati kao proza, da nas sili da je 
čitamo kao pjesmu, ritam. Ova djevičanska 
gordost stiha često popušta u Kosovim rečeni¬ 
cama; a i jest mnogo teže pisati slobodan stih 
nego rimovan. Kos kida svoj stih onako, kako 
osjeća da mu nalažu periodi njegove nepreki¬ 
nute misli. 

Ova misao o dobru i zlu, o savjesti, koja se 
među njima trza, a već je na strani svietla, 
da se samo na nekim stranicama osjeti obsjed- 
nuta mrakom, uporno je provedena i nepreki. 
nuto teče kroz cieli tekst ove čudne lirske proze, 
koja nas boli kao jedna čisto unutarnja i sasvim 
duhovna u kratko i sažeto napisana drama. 

Još mi je spomenuti, da je Kosova knjiga 
opremom jedna od najljepših na knjižarskom 
tržištu u posljednje vrieme. 

Kruno Quien 

MARIN BEGO: »DJECA ULICE« 

Drama iz suvremenog života u tri čina 
s predigrom — Zagreb 191^5. 

Predratno družtvo, puno poroka i mana, pre¬ 
vršilo je zadnjih godina svaku mjeru i izazvalo 
na sebe kaznu, rat, pokajanje i želju za boljim 
i svietlijim stazama. Presjek kroz to i takovo 
družtvo puno raznih grieha, truleži i neodgovor¬ 
nosti dao je Marin Bego u svojoj drami »Djeca 
ulice«. 

Riedak je kod nas slučaj, da se drame tiskaju 
u knjigama. Drama se obično, ako je primljena 
i propuštena kroz sve cenzure vremena i mjero¬ 
davnih osoba, daje neko vrieme na pozornici 
(one najbolje i na više pozornica), no onda je 
potisnu novije i zanimljivije, ona se prestaje 
davati, za par godina pada u 2 :aborav. A tiska¬ 
nje drame nije kod nas uobičajeno, osim nekih 
iznimaka ili u postumnim sabranim djelima ne¬ 
kog pisca. Tome je malo nastojao doskočiti ča- 
sopis »Gluma« pod uredničtvom dra Drage Ru¬ 
bina, koji će u svakom broju donositi najsnaž¬ 
nije drame domaće ili inozemne. Naravno- da 
je to premalo. 

Među te riedke tiskane drame spada eto sada 
i spomenuta drama »Djeca ulice« od Marina 
Bega, izašla pred kratko vrieme. 

Do sada je Marin Bego opisivao Split i onda¬ 
šnji ambijent, dok se spomenuta drama događa 
u Zagrebu, pred ovaj rat. Nakon petnaestgodi- 
šnjeg odmora (»sloboda šutnje« kako veli dr. 
Barac) javio se Bego opet jednim djelom i to 
ovaj put dramom, dok smo ga d>o sada poznavali 
kao prozaistu s iztančanim osjećajem za psiho¬ 
logiju ljudi, a naročito žena. (To vriedi naročito 
za zadnja dva romana »U očekivanju« i »Vje¬ 
čna varka« te sbirku novela »Eva«). 

Tako i u drami rzkaču tri tipična ženska lika, 
tri razne žene, koje su onakove »kakva ljubav 
u njihovim srdcima cvjeta«. Tu je glavno lice 
Šonja, djevojka ulice bez kompasa i odgoja, sva 
prepuštena strasti prema propalici Albinu, s ko¬ 
jim je veže ista sudbina — oboje su djeca ulice. 
Njena sestra Danka, ostavljena djevojka s dje¬ 
tetom, kreće pravilnijim putem, jer želi da pre¬ 
hrani i dobro odgoji svoje diete, da zaboravi na 
ružnu prošlost. Treća žena, najidealnija, jest 
sestra Marija Annunziata, biće koje sve teži za 
nadzemaljskim smirenjem, pa ipak ju privlači 
k zemlji osjećaj materinstva, koji se u njoj javio 
prema siročeta Šonji. Poznavajući sebe, da spasi 
svoj ideal, ona bježi u drugi samostan, trga se 
od zemaljskog, u njoj pobjeđuje duša, koja se 
odrekla svieta i zemaljske ljubavi u bilo kojem 
obliku. Sve tri različite, sasvim oprečne jedna 
drugoj, teže da nađu svoju sreću u ljubavi, samo 
je predmet njihovog obožavanja različit. Šonja 
strastveno i nepromišljeno voli probisvieta Albi¬ 
na za kojeg sve žrtvuje pada sve niže, naprotiv 
njena mlađa sestra Danka razumno 1 bistro voli 
svoje nezakonito diete, a suor Marija Annunzia¬ 
ta voli vječne vrjednote. 

Kraj njih i uz njih nižu se i izprepliču podli, 
bezkaraktemi tipovi prevrtljivci, varalice, ne¬ 
odgovorni trkači za novcem, a kao jedini prota- 
tip blješti Mladen, koji hoće da spasi Šonju od 
pada i propasti, ali je zato preslab. On je dobar, 
ali prenaivan, nije energičan pa ostavlja Šonju 
i dalje u tom klupku laži i prevare, mjesto da 
je sasvim udalji od njenih prijašnjih krugova. 
Samoubijstvo Šonje u času očaja i napuštenosti 
zaokriižuje sliku njenog lika, čije mane ipak nisu 


tako bezgranične da ih ona u životu ne bi dru¬ 
gačije mogla okajati. Međutim princip je dobre 
drame i tragedije još od klasičnih drama grčkih 
i rimskih, da glavna lica ostavljaju konačni i 
zaokruženi dojam tako da ih autor obuhvati u 
podpunosti, dakle do konca života. 

Drama je pisana zanimljivo, lako se čita, pu¬ 
na je uvjerljivosti i snage. 

Nada Kesterčanek 

PRVI ROMAN IZ DANAŠNJEG RATA 
GUNNAR PINNE; STRAŽA NA ZVIRU 
knjižnica Europskih pisaca, Knj. 2., Zagreb 1943. 

Finska, zemlja s tisuću jezera, postala je 
centar pažnje ciele Europe pa i svieta svojim 
junačkim i dugotrajnim opiranjima u ratu s 
premoćnim ruskim neprijateljem 1939. g. Ta 
.mala, ali neobično kulturna zemlja, sa svojih 
samo 4 milijuna stanovnika pošla je upravo pri¬ 
je četiri godine koncem studenog u rat sa so¬ 
vjetima, opirući im se cielu zimu i konačno da 
ne izgubi svoju slobodu pristala je da im izruči 
neke zatražene gradove. U ljetu sliedeče godine, 
kada je Njemačka naviestila rat sovjetima, pri¬ 
ključuje joj se i finski narod na čelu sa mar¬ 
šalom Mannerheimom. Njihovo je junačtvo 
postalo legendarno u poviesti ovog najvećeg 
rata svieta. 

Od onda i finska zemlja (Suomi) i njezina 
poviest, kultura i umjetnost sve više zanima širu 
javnost, koja nas o njoj malo ili skoro ništa 
nije znala. Finska je od jedanaestog stoljeća do 
početka devetnaestog bila u zajednici s kralje¬ 
vinom Švedskom, 1809. pridružena je kao sa¬ 
mostalna kneževina carevini Rusiji, a 1917. pro¬ 
glašena je neovisnom republikom. Međutim oni 
su i nadalje imali okršaje i borbe sa sovjetima, 
koje su naročito razplamsale 1918. pod zapo- 
vjedničtvom maršala Carla Gustava Manner- 
heima. 

Finska je po svojim prirodnim ljepotama 
zanimljiva zemlja, spada u najveće države u 
Europi (dva puta je veća od države Hrvatske 
a polovinu toliko ima stanovnika), a nazivlju je 
zemljom sa tisuću jezera. Na južnoj morskoj 
obali ukrašuju je mnogobrojni pošumljeni otoci, 
dok prema sjeveru imade predjela močvara i 
vječnog sniega. 

U najnovije vrieme, odkako je interes za tu 
zemlju porastao davaju se kod nas i njihovi 
slikopisi, a i prevedena su neka njihova djela 
kao od Aleksisa Kivia roman »Sedmero braće«, 
od F. F. Sillanpaaa »Silja«, a sada evo od Gun- 
nara Finnea »Straža na Zviru« (Pa vakt vid 
Svir), a dr. Rranjo Bučar napisao je i informa¬ 
tivnu knjigu »U republici Finskoj«, koja donosi 
žive prikaze o prilikama, životu i zbivanjima 
ovog junačkog naroda na sjeveru. 

»Straža na Zviru«, roman ili bolje rečeno 
dnevnički zapršci i bilježke iz rata prvo je djelo 
iz sadašnjeg rata, koje govori o borbi i ratovi¬ 
ma, kojima smo svi mi suvremenici, i koji još 
traje. To je rjeđa pojava, da se o prilikama i 
događajima piše, dok su još u toku, dok nije 
prošlo stanovito vrieme, da pisac ima pravo 
»objektivno odstojanje« zato i ne smijemo oče¬ 
kivati od ove knjige roman u pravom smislu te 
rieči. 

Pisac Gunnar Finne (star 36 godina) sudje¬ 
lovao je sam u tome ratu, te je dobio mnoga 
odlikovanja i postao zastavnikom u pričuvi, pa 

j« kao novinar opisivao događaje što je dnevno 
proživio i oko sebe vidio. To opet ne znači da 
djelo nema umjetničke vriednosti, dapače neki 
su dielovi 1 odiomci zaokružene cjeline (kao 
recimo »Prisluškivanje na brzoglasu« ili »25. 
listopada«). 

Ti dnevnički zapisi s bojišta pisani su koji- 
put sa svim detaljima n. pr. što su jeli, kada su 
Rusi napali, čarkali ili pucali, da li s puškama 
ili topovima, da li su napali stražu ili izvidnicu, 
ko je pao, ko je ranjen, ko je naišao na minu, 
a tko sretno izbjegao smrti. Kasnije, kad pro¬ 
čitamo nekoliko stranica i upoznamo pojedina 
lica, njihov karakter i okolinu, onda čitamo sa 
sve većim zanimanjem strahujemo, s glavnim 
licima, veselimo se njihovim uspjesima, divimo 
se njihovoj hrabrosti i odlučnosti te požrtvov- 
nosti. Zapravo je to Icronoložka poviest Hestina, 
zapovjednika jedne male izvidničke čete na 
Zviru, 0 njemu i njegovim drugovima. Jedni 
padnu, ili kao ranjeni odlaze u pozadinu, ili 
nestanu u ruskom zarobljeničtvu, onda dolaze 
novi, mladi, neizkusni, pa se oni dalje bore, iz¬ 
viđaju, padaju umiru... U časovima opasnosti 
postaju ovi veliki rodoljubi i hrabri vojnici, ipak 
samo ljudi, pravi golcati ljudi, koji se bore za 
svoj život, koji žele živjeti, žele se vratiti na 
rodnu grudu svojoj obitelji, žele da što prije 
bude opet mir i blagostanje. 

Ima dirljivih i neobično toplih scena dru- 
garstva, kada uz životnu opasnost tragaju za 
tielima mrtvih prijatelja, ima čovječnih gesta, 
kad ne će da pucaju na neprijatelja i goloruke 
Ruse, ili kad jedan Finac opali smrtonosno zrno 
u grudi ranjenog Rusa (»Buda« kako oni vele), 
kojeg su njegovi drugovi ostavili u času opas¬ 
nosti u najtežim smrtnim mukama, da lagano, 
i najteže umire. 

Knjigu je preveo dr. Franjo Bučar i čita se 
veoma lagano i tečno, sa zanimanjem premda 
nema, kako sam već spomenula, prave radnje, 
jer su to zapravo neposredne bilježke iz rata, 
sitne i svakidašnje dogodovštine jedne male čete 
;i njenog zapovjednika, kao sitna zrnca u veli¬ 
kom svjetskom previranju i ratovanju. Ipak 
možda baš ovdje, u časovima kad uviek prieti 
smrt, klešu se i upoznaju u cielosti ljudske duše, 
njihove mane i vrline, u časovima opasnosti ka¬ 
da svaki tren izgleda kao posljednji, reagira 
svaki čovjek drugačije i drži se onako kako za¬ 
pravo jest. Neki rogobore iz običaja, drugi se 
tješe skorim mirom, neki ništa ne misle nego 
spavaju i jedu, neki marljivo pišu kući pisma 
i žive danima od onih nekoliko redaka ljubljene 
žene, neki žele biti ranjeni da ih odpreme u bie- 
le bolničke krevete na njegu liepe sestre bolni¬ 
čarke, neki idu ravno i hrabro u opasnost — a 
svi zajedno žele mir i sreću svojoj domovini. 

Predgovor o republici Finskoj i o Finskoj u 
borbi za svoje oslobođenje napisao je informa¬ 
tivno sam prevodilac dr. Franjo Bučar, dajući 
u prvom dielu kratki historijski, geografski i 
kulturni pregled Finske, a u drugom, kako sam 
naslov veli, podatke iz ovog rata. 

Nada Kesterčanek 

»CROATIA SACRA« ARHIV ZA CRKVENU 
POVIEST HRVATA 

U čast prve godišnjice Nezavisne Države Hr¬ 
vatske priređen je svečani dvobroj ovoga po¬ 
znatoga časopisa kojeg izdaje Hrvatska Bogo- 
slovska Akademija u Zagrebu. Časopis izlazi 


dvanaestu godinu. Ovaj, suradnjom i spremom 
bogati broj, uredio je dr Krunoslav Dragano. 
vić. Na početku knjige uredništvo je napisalo 
divnu posvetu »Uzkrsla je Hrvatska, samostalna 
i suverena, koja gvozdenom voljom hoće da bu¬ 
de svuda gospodaricom na svom narodnom i 
poviestnom tlu. Ostvarili su se snovi njezinih 
najboljih sinova. Vitezovićeva Croatia Rediviva 
postala je djelom. Zvonimirova lađa, otisnuta 
s pieska, plovi opet širokim morem novoga ži¬ 
vota. Iz krvi mučenika, prolivene od Petrove 
Gore do beogradske skupštine i gordog Vele¬ 
bita, nikla je željom željkovana sloboda. Visoko 
se podigla zgrada narodne države na temeljima, 
cementiranim kostima stotina tisuća neznanih 
junaka, uskoka, graničara i dobrih Bošnjana, 
koji su krvarili po svim bojištima Europe, često 
puta za tuđe račune i probitke. Žižak nikad ne¬ 
ugasle sviesti hrvatske državnosti, koja je i u 
doba biednih Reliquija Religuiarum gromko do¬ 
vikivala tuđinu: Regnum Regno nom praescri- 
bit leges, postao je danas sjajnim plamenom na 
kojem ogrijasmo svoja srdca i osvietlismo svoje 
duše. Mi obnovljena država i preporođen narod, 
koji Po ponosnoj rieči šestinskoga Lava i nje¬ 
gova velhcog sina Poglavnilca, bakljonoše nove 
slobode, ne ćemo da budemo ničiji privjesak, 
već slobodan narod i nezavisna država«. Iza 
»Posvete« sliedi vrlo bogat sadilžaj u kojem su 
naši poznati kulturni radnici iznieli veliko blago 
hrvatskoga naroda, sa područja naše kulturne 
poviesti. Dr. Lovre Katiđ je napisao »Pregled 
hrvatskog narodnog života« gdje je na vrlo 
sintetičan način prikazao poviestni razvoj hr¬ 
vatskog naroda od najstarijih poviesti poznatih 
vremena do danas. Prof. Petar Grgeč je napisao 
»Odnosi Hrvata prema svetoj stolici«, gdje je 
iznio najznačajnije momente poviesti hrvatskoga 
naroda u odnosu prema poglavaru katoličke 
crkve, pod čije su se okrilje stavili Hrvati, i u 
svietlu kršćanske misli izgrađivali svoju uljud¬ 
bu. Dr Dragutin Nežić, u svojem prikazu »Ugod- 
nici Božji hrvatske zemlje« nabraja liep broj 
heroja i viteza duha, a pripadnici su hrvatskoga 
naroda. Dr Krunoslav Draganović piše »Hrvat¬ 
ske biskupije, sadašnjost kroz prizmu prošlosti«, 
gdje je dao brojčani razvoj u poviesti i upravnu 
podjelu u crkvenom pogledu, hrvatskih zemalja 
kao i osvrt na kataklizme i krvavo iztrebljenje 
katoličkog pučanstva od strane strašnih nepri¬ 
jatelja. Josip Butorac je dao »Poviestni pregled 
redovničtva u Hrvatskoj«. Dr Josip Teofil Ha- 
rapin je dao vrlo pregledan i dosta dzcrpan rajz- 
voj filozofijske misli kod Hrvata. Dr Dragutin 
Kniewald je priložio »umjetnička vriednost za¬ 
grebačkih liturgijskih kodeksa« i »Crkvena 
umjetnost u Hrvatskoj«. Dr. Ljubomir Marako- 
vić: »Hrvatska književnost kroz vjekove«, dr 
Miroslav Vanino: »Teologija kod Hrvata«, Prof. 
Toma Marković; »Hrvatski božični običaji u 
Bosni i Hercegovini«, dr Božidar Slrola: »Crkve¬ 
na glasba u Hrvatskoj«, dr Mijo Tumplć: »Za^ 
vod sv. Jeronima u Rimu« i Rudolf Brajčić: 
»Marija među Hrvatima«. Ovo je izdanje ukra¬ 
šeno i slikama važnih poviestnih spomenika i 
dokumenata. Knjiga obasiže 387 stranica velikog 
osminskog formata. Svi su prilozi vriedni po 
svojoj sintetičnoj snazi i naučnoj objektivnosti 
i pK) tome što daju presjek kroz našu kulturnu 
poviest. Preporuča se svima, koji žele upoznati 
poviestni i kulturni razvoj hrvatskog naroda. 

OTO SOLC: RAINER MARIA RILKE 
Esej. Strana 44. Format male osmine. Vlastita 
naklada i privatno izdanje izvan prodaje. Ti¬ 
skano samo 100 primjeraka Nacrt za omot 
izradio slikar Stjepan Lakovsky. 

U ovom eseju nastojao je Sole da na vrlo 
koncizan način izkleše lik velikog i subtilnog 
pjesnika Rilkea. To je Šolcu najvećim dielom 
i uzpjelo, Sole se nije upuštao u široku analizu 
Rilkeovih pjesničkih djela, pa nije ni razprostro 
na uvid sve bogatstvo ove velike pjesničke duše, 
koja je pretočena i oživotvorena u njegovim 
stihovima. »Rilke je živio svoju umjetnost. On 
je živio pjesme. Toliko povezanosti sa djelom, 
toliko prisnosti, uz nadprosječnu virtuoznost, ta 
neodvojivost ličnosti od djela, jednom rieči: 
njegovu književnost mogao je pisati čovjek ču¬ 
desna »njegova« života«. Na jednom mjestu na¬ 
vodi Rilke da je u njegovim mladim danima 
moglo biti utjecaja na njegovo stvaranje. Tako 
spominje Jaoobsena, Ranga, ljilien-Crona, 
Dehmela, Hofmannsthala, Stefana Georga, zatim 
Turgenjeva, Wassermanna, Puškina, Ljermonto- 
va, Nekrasova i Feta. »Utjecaja je bilo bezbroj, 
govori Rilke. Sto sve nije na mene utjecalo! 
Nešto po svojoj podpunosti, drugo jer smo sve 
sasvim shvatili, zatim opet nešto, jer nam se 
nametnulo, jer smo nešto spoznali kao mjero, 
davno... I konačno život«. Ipak Rilke s naj- 
većim poštovanjem spominje Rodina, kojeg je 
bio tajnik »ali učenik mu bijah dulje«, govori 
Rilke. Pjesnik Emil Verhaeren i slikar Paul 
Cćzann su također s udivljenjem i i>oštovanjem 
spomenuti. Uz sve to život je bio najjači uti- 
catelj na pjesničku dušu Rilkea, koja je posje¬ 
dovala snažnu izražajnu i oblikovnu moć. Zato 
je stvarao brzo i mnogo. Za njegovu liriku Piže 
Sole »RiUceova lirika puna je simbolističke, 
nadstvame mutnoće. Odsjaj njegovih lirskih 
kristalizacija živi oko nas i u nama kao posljed¬ 
nji dokumenat »čiste lirike« u tišinama pred 
oluju. Cesto se činilo da se u razponima lirskih 
izkustava njemačkog stiha ne može stići, na 
ovom planu dalje. Najdalja meta njemačke čiste, 
sublimne ljepote, bio je Rainer Maria Rilke. 
Iako se ne odvaja suviše od zbivanja svoga vre¬ 
mena, sugestivnost lično njegova govora, izkus- 
tvo, veliko izkustvo njegovih zasada i postulata, 
bilo je odsudan put u živu i glasnu lirsku dje¬ 
latnost književnog Babilona poslije njegovih 
dana. Ta lirska generacija Trakl, Benn, Hasen- 
clever, Lasker-Schulerova, Stadler, Lichtenstein, 
Leonhardt, Stramm, Hemm, Zech, Werfel), raz- 
drta ratnim i neposredno poratnim glavinjanji¬ 
ma, znači uzburkani, ludi nemir naspram pro¬ 
blema i realizacija Rilkeovih: tmurne razdrtosti 
ratnih groznica,' naspram četrdesetih godina 
mirna života«. Rilke je počeo stvarati vrlo kas¬ 
no. On sam piše »Dvadeset i osam mi je godiiia 
i nisam ništa napisao. Da ponovimo: napisao 
sam studiju o Carpaciu, koja je loša; napisao 
sam dramu »Brak« u kojoj razvijam nešta kriva 
s dvoličnim sredstvima i stihove. No sa stihovi¬ 
ma je čovjek malo učinio kada ih je pisao mlad. 
Trebalo bi čekati s time, sabirati cieli život iz 
duše i mirnoće, iz dugog života, kad bi bilo 
moguće, i tada, sasvim pri koncu, čovjek bi mo- 
guče napisao deset redaka, koji bi bili dobri. 
Jer stihovi niSu kao što to ljudi misle, osjećaji 
(oni se javljaju rano) stihovi su izkustva. Za 
jedan stih potrebno je vidjeti mnogo gradova, 
ljudi, stvari, treba poznavati kretnje koje čini 


sitno cvieće, kad se otvara ujutro. Treba znati 
umišljati putove u nepoznatim krajevima, ne¬ 
očekivane susretaje i sastanke, koje je čovjek 
davno vidio da se pribllžuju; dane djetinjstva, 
koji su još uviek nerazjašnjeni, treba znati za¬ 
mišljati roditelje svoje, koje je morao povriediti, 
kad su mu donosili kakovo veselje kojega on 
nije shvaćao (to je veselje učinjeno za drugoga), 
dječje bolesti koje počinju, koje počinju u du¬ 
bokim i zatvorenim sobama, jutra na obalama 
mora, samo more, mord, noći na putu, koje su 
podrhtavale veoma visoko i letjele za zviezdama 
i nije još dosta smjeti misliti na sve to. Treba 
imati uspomenu na mnoge ljubavne noći, od 
kojih nije jedna nalik na drugu, na krikove 
žena u porođajnim mukama. Kod umirućih tre¬ 
ba biti, treba sjediti kod mrtvih u sobi s otvo¬ 
renim prozorom, bukom, koja je dolazila na 
mahove. Ne dostaje posjedovati uspomene. Tre¬ 
ba ih znati zaboraviti, kad ih je mnogo i su¬ 
više; potrebno je biti vanredno strpljiv da se 
dočeka gas, kad će se povratiti. Jer uspomene 
same nisu još ništa. Istom kad postanu krv u 
nama, pogled ,kretnja, kada su bezimene 1 kad 
ih je nemoguće razlikovati od nas samih, tada 
se može dogoditi, da se u vrlo riedkim trenut¬ 
cima, iz sredine ovih uspomena uzdigne prva 
rieč stiha«. Tako piše Rilke o umjetničkom stva¬ 
ranju. U svom eseju dao je Sole jednu liepu i 
zaokruženu sliku stvaralačke ličnosti Rilkea. 
Pustio je u glavnom da Rilke na mnogo mjesta 
govori sam o svojem i uobće, umjetničkome 
stvaranju. <5. 

MLADOST ODGOVARA (LIRIKA DVOJICE) 

O, tužna je mladost crnog težkog doba. 
Kad na cielom svietu ratna groza vlada. 
Kada svud se ceri mukla tama groba, 
Kada žrtva mnoga uzaludno pada. 

St. Milošić (Naša mladost) 

Ovi stihovi najbolje označuju pjesnlčtvo izra¬ 
ženo !u zbirci »Lirika divojice«. U skromnoj, 
maloj knjižici progovaraju Mladen PetrLlć i 
Stanislav Milošić. Dok prvi imade dvadeset 
godina, drugi je još gimnazijalac, rodjen 1926. 

Značajna je ova zbirka ne samo kao pokušaj 
nego kao i dokumenat. Ona govori kako su 
mlade generacije doživjele suvremenu hrvatsku 
stvarnost. 

Tražimo li zajedničko obilježje obojice pjes¬ 
nika naći ćemo ga u mladenačkom pesimizmu, 
stanovitoj noti razočaranja u onom što se zove 
zbilja i nesigurnom traženju sebe. 

Petrinić je stariji. Moždia tome treba pri¬ 
pisati čii jenicu da mu je pjesnička problema¬ 
tika zrelija, lirika čišča, a izraz, premda ne¬ 
siguran, nešto bolji nego kod njegovog pjes¬ 
ničkog kolege. Ovaj mladi čovjek pjeva pod utl- 
cajem decadentnih pjesnika. Neke stvari teh¬ 
nikom mirišu po Šantlđu. 

Shvatimo li njegovu liriku kao izpoviest, a 
to lirika mora biti, onida je Petri-:iđ predstav¬ 
nik barem jednoga dlela svoje oeneracije 1 kada 
nemoćno pjeva: 

Ne mogu shvatiti jasno 

što sam i tko? (Ja). 


% 

Svoju Bosnu Je doživio snažno i uvjerljivo: 

... Jest! Bosna ta zemlja bezkraj e ljepote 
Nosi kroz sav život tragove Golgote, 

1 njivama njenim, šumama i vodom 
Struji moćni drhtaj, u kojem se sliva 
Sva radost i bieda golema i siva 
I bezkrajna, divlja želja za slobodom... 

(Bosna). 

Naslutio je dolazak težkih dana kada »život 
će zastat i nestati pjesme... »ali zna 'da Bosna 
neće klonuti. 

... I dok će magla kaljava i siva 
Obvijat njive, planine, vrhunce. 

Mahale tvoje krivudave, nieme, 

Niemo će gledat gdje prolazi vrieme 
1 čekati će, čekat će na sunce... 

(Mahale u magli). 

Današnja mlada generacija sviestna je te¬ 
ži: e svoga vremena. Drtigo Je pitanje Je Ii 
sviestna sebe. A ovaj upit se ne može mimoići 
u doba kadi svaka blieda djevojčica u onduli- 
ranoj kosi »nosi prerano stečena znanja i nema 
više sunca«. Danas život više nije »cvrkut ptica 
u zraku nego bezciljno, bolno, lutanje po 
mraku...« (Zviezde u očima djece), 'ru, 
je karakterističan za Petrinića. 

»Znaš U djevojčice, 

Da sreća donosi sobom 
Zlobu i pakost 0 -:ih, 

A nisu pošli za njom, 

A nisu mogli Je naći...« 

Svakako najznačajnija mu Je pjesma u kojoj 
slušamo izpovied mladih ljudi, gledamo rane 
što im ilr Je zadao život i u njem se rodilo ra¬ 
zočaranje: 

»I sanjali smo i bili smo djeca 
što čeznu za životom punim slasti, 

A nismo z iali da koljeno kleca 
Često pred ciljem i da moraš pasti... 

1 sada, sada mladost naša teče 
Blieda i siva bez ikakve sreće. 

Zašlo Je sunce, ugasla Je dugpa... 

1 boli naše prikrit neće modi 
Ni smieh naš bliedi. Jer u naše oči 
Ušla Je vječna, bezgranična tuga ... 

(Tuga). 

To je boja Petrinićeve lirike. Družtvovne, IJu- 
bav...'.e i obće ... 

Čujmo Milošića ... 

»Patio sam mnogo, lutao bez cilja, 
Ojadjene duše i razidrtih grudi, 

Pratiia me svuda samo kleta zbilja 
I opalta mržnja nesavjestnih ljudi. 

(želja). 

1 njegove su teme mračne, a uz to obične i 
svakodnevne. Tu Je ostavljena »Djedova lula«, 
»Bolestnik«, »Smrt sušičavca«, uve ula »Krizan- 
tema« i »Ludjekova smrt«... U pjesmi »Naša 
mladost«, čije stihove uzesmo kao moto ovoga 
prikaza tuži se dječakova duša na mrak koji 
je okružuje. Današnjica Je i previše gruba »pa 


nije ni čudo da skrenemo, s puta. tonući polako 
u mraku i noći«. Ove lieči pomažu nam da ra- 
zumiemo obtužujuće stihove: 

»Farizeji neki često nama kažu: 

Današnja Je mladost pokvarena Jako. 

A mi dobro znamo — oni ipak lažu. 

Jer i sami znaju ida nam nije lako.« 

Niečući naročitu pjesničku vrie.dnost, ovim 
stihovima mi na njih upozoravamo više kao 
na zadatak koji čeka nmoge, osobito odgojitelje. 
Jednostavna i liepa Je pjesma »Tik-tak«. 

Neki Milošićevi stihovi zvuče previše pubei’- 
tetski. Njihova Je problematika doživljena su- 
> bjektivno, ali ne i tako jako da bi iz njih na¬ 
stala dobra pjesma. Vriedi to i za »Posljednji 
zbogom«. 

što se tiče tehnike pjevanja, Petrl.;ić vodi. 
Možda se od njega s pravom mogu očekivati 
Jednoga dana liepi uspjesi, često veoma dobro 
vlada Sonetnom formom. Milošlć je mladjl. U 
njegovoj lirici kao da ima nedoživljene frazeolo¬ 
gije. Efekti teme i rime su dosta i.eoriginalni. 
Čudno zvuči kad mladić od 17 godina pjeva o 
»grudima žene« ... 

Jedna Je druga stvar nad kojom se treba 
zamisliti. I to ozbiljno zamisliti. To Je pesi¬ 
mizam obojice. On obtužuje vrieme i 'dogođaje, 
ljude i život. Taj pesimizam nije dogmatske 
naravi. Uzrok mu Je u današnjim neprilikama, 
kad mladi čovjek nije toliko Jak da se u njima 
snadje. Tu Je tajna mladenačkog lutanja, koje 
u umjetnosti urađa decadencom, bezživotnom 
melankolijom, a možda i kojim drugim zlom. 
Mladeži danas nije lako. Treba Je razumjeti. 
Ona je idealna, a naše Je vrieme ono u kome 
mnogi ideali umiru. Svi oni koji nisu, Jaki, koji 
nemaju veliku količinu duhovne snage 1 što Je 
najglavnije načelo, podležu. Gubi se Vjera u 
Boga i čovjeka. A tu leži tajna budućih trage¬ 
dija ... 

Petrinić i Milošić su progovorili u ime mno¬ 
gih. Pred ovom konstatacijom ona književna 
strana zbirke (kod Petrinića osrednja, a u Mi¬ 
lošića početnička), postaje secundamom. Pri¬ 
maran Je duhovni lik generacija koje dolaze. 
Ovdje Imaju rieč pedagozi.. Ante Jerkov 

ZDENKA JUSIĆ-SEUNIK: 

»SAN MALE BUBICE« I DRUGE PRICE 

Kao 8, svezak svoje »Vedre knjige« izdao Je 
Hrvatski izdavalački bibliografski zavod osam 
pripoviedaka poznate omladinske spisateljice 
Zdenke Jušić-Seunikove. Ove poučno zabavne 
priče po svom zanimljivom sadržaju prikladne 
su za zreliju omladinu, Jer su uzete iz života 
starijih dječaka i djevojčica,a u vezi su sa ži¬ 
votom u roditeljskoj kući i prirodi. Izpričane su 
s mnogo topline i ljubavi prema djeci, naročito 
prema onoj, koja je izvrgnuta opasnostima i 
stradanjima u životu. Nema tu fantastičnoga 
svieta starih bajki, ali Je zato uhvaćen zbiljski 
život iz dječje perspektive, pa to daje knjizi 
posebnu vriednost. Svaka pripoviedka ukrašena 
je crtežem, koje Je risao slikar Vladimir Fila. 
kovac, a omot Je izradio Vladimir Zedrinski. 

Ciena Je knjizi 80.— Kn., a naručuje se kod 
Hrvatskog izdavalačkog bibliografskog zavoda u 
Zagrebu, Zrinjevac 20. 

